sagorsarker/bangla-wikipedia huggingface dataset:
কবীর সুমন

কবীর সুমন (জন্ম: ১৬ মার্চ ১৯৪৯) একজন ভারতীয় বাঙালি গায়ক, গীতিকার, অভিনেতা, বেতার সাংবাদিক, গদ্যকার ও সংসদ সদস্য। তার পূর্বনাম সুমন চট্টোপাধ্যায়। ২০০০ সালে বাংলাদেশী সংগীতশিল্পী সাবিনা ইয়াসমীনকে বিয়ে করার জন্য ইসলাম ধর্মে ধর্মান্তরিত হন। সুমন একজন বিশিষ্ট আধুনিক ও রবীন্দ্রসংগীত গায়ক। ১৯৯২ সালে তার "তোমাকে চাই" অ্যালবামের মাধ্যমে তিনি বাংলা গানে এক নতুন ধারার প্রবর্তন করেন। তার স্বরচিত গানের অ্যালবামের সংখ্যা পনেরো। সঙ্গীত রচনা, সুরারোপ, সংগীতায়োজন ও কণ্ঠদানের পাশাপাশি গদ্যরচনা ও অভিনয়ের ক্ষেত্রেও তিনি স্বকীয় প্রতিভার সাক্ষর রেখেছেন। তিনি একাধিক প্রবন্ধ, উপন্যাস ও ছোটোগল্পের রচয়িতা এবং "হারবার্ট" ও "চতুরঙ্গ" প্রভৃতি মননশীল ছবিতে গুরুত্বপূর্ণ চরিত্রের রূপদানকারী। বিশিষ্ট বাংলাদেশি গায়িকা সাবিনা ইয়াসমিন তার বর্তমান সহধর্মিনী। নন্দীগ্রাম গণহত্যার পরিপ্রেক্ষিতে কৃষিজমি রক্ষার ইস্যুতে মমতা বন্দ্যোপাধ্যায় পরিচালিত আন্দোলনে তিনি সক্রিয়ভাবে যোগদান করেন এবং সেই সূত্রে সক্রিয় রাজনীতিতে তার আবির্ভাব ঘটে। ২০০৯ সালে তৃণমূল কংগ্রেসের টিকিটে যাদবপুর লোকসভা কেন্দ্র থেকে দেশের পঞ্চদশ লোকসভা নির্বাচনে অংশগ্রহণ করেন ও জয়লাভ করে উক্ত কেন্দ্র থেকে সাংসদ নির্বাচিত হন।
সুমন বাঙালি হিন্দু ব্রাহ্মণ পরিবারে ১৯৪৯ সালের ১৬ মার্চ উড়িষ্যার কটকে জন্মগ্রহণ করেন। তার পিতা সুধীন্দ্রনাথ এবং মা উমা চট্টোপাধ্যায়। তিনি খুব অল্প বয়সেই বাবার তত্ত্বাবধানে শাস্ত্রীয় সঙ্গীতের তালিম নেওয়া শুরু করেন। আচার্য কালীপদ দাস ও চিন্ময় লাহিড়ী তাকে খেয়াল শিখিয়েছিলেন। তিনি কলকাতার সেন্ট লরেন্স হাই স্কুলে পড়াশোনা করেন। তিনি যাদবপুর বিশ্ববিদ্যালয় থেকে ইংরেজি সাহিত্যে অনার্সসহ স্নাতক লাভ করেন এবং ফরাসি ভাষা ও জার্মান ভাষায় ডিপ্লোমা করেন।
</div>
</div>
স্টিভেন পিংকার

স্টিভেন আর্থার পিংকার (জন্ম ১৮ই সেপ্টেম্বর, ১৯৫৪, মন্ট্রিয়ল, কানাডা) একজন খ্যাতিমান মার্কিন পরীক্ষামূলক মনোবিজ্ঞানী (experimental psychologist) ও সংজ্ঞানাত্মক বিজ্ঞানী (cognitive scientist)। তিনি একজন জনপ্রিয় বিজ্ঞান লেখক ও বিবর্তনবাদী মনোবিজ্ঞান (evolutionary psychology) ও মনের পরিগণনামূলক তত্ত্বের (computational theory of mind) উৎসাহী প্রবক্তা। সাধারণের জন্য লেখা তার পাঁচটি বই – "The Language Instinct", "How the Mind Works", "Words and Rules", "The Blank Slate", ও "The Stuff of Thought" – বহু পুরস্কার জিতেছে।
পিংকার মূলত দৃষ্টিগত সংজ্ঞান (visual cognition) ও শিশুদের ভেতর ভাষার বিকাশ (language development) নিয়ে গবেষণা করেন। ভাষা মানুষের একটি স্বাভাবিক প্রবৃত্তি, কোন অর্জিত কৌশল নয় - এ মতবাদের প্রচলক হিসেবে পিংকার বিখ্যাত।
ওপেনঅফিস.অর্গ

ওপেনঅফিস.অর্গ সাধারণভাবে ওপেন অফিস নামে পরিচিত। এটি একটি ওপেন সোর্স সফটওয়্যার এবং এটির বিভিন্ন অপারেটিং সিস্টেমের উপযোগী সংস্করণ পাওয়া যায়। ফ্রী সফটওয়্যার হিসাবে এটি পাওয়া যায়। OpenDocument ফরম্যাট(ওডিএফ) ওপেনঅফিসে ফাইল সংরক্ষণের ডিফল্ট ফরম্যাট। এটি আইএসও/আইইসি এর নির্ধারিত তথ্য আদান প্রদানের আন্তর্জাতিক ফাইল ফরম্যাট। এটি ব্যবহার করে মাইক্রোসফট অফিস এর উপযোগী ফরম্যাটেও ফাইল সংরক্ষণের ব্যবস্থা আছে এখানে। ১১০ এর অধিক ভাষাতে ওপেনঅফিস.অর্গ ব্যবহার করা যায়। 
মূলত মালিকানাধীন সফটওয়্যার হিসাবে এটি তৈরি করা হয়েছিল। StarDivision নামের জার্মানির একটি প্রতিষ্ঠান স্টার অফিস নামে এই সফটওয়্যার নামে এই সফটওয়্যারটি তৈরি করেছিল। পরবর্তীতে সান মাইক্রোসিস্টেম এর সোর্স কোড কিনে নেয়। ১৯৯৯ সালের আগস্ট মাসে স্টার অফিস বিনামূল্যে ব্যবহারের জন্য উন্মুক্ত করে দেয়া হয়।
ল্যাম্‌ডা ক্যালকুলাস

ল্যাম্‌ডা ক্যালকুলাস (ইংরেজি Lambda Calculus বা λ-calculus) কম্পিউটারের আচরণ অধ্যয়নের জন্য জনপ্রিয় একটি গাণিতিক ব্যবস্থা। আলোন্‌জো চার্চ তার তাত্ত্বিক গবেষণায় গণনাযোগ্য ফাংশনের ধারণাকে এর মাধ্যমে প্রকাশ করেন। চার্চ-টুরিং প্রকল্প দাবী করে যে, যে কোন কম্পিউটিং সমস্যাকে ল্যাম্‌ডা ক্যালকুলাসের মাধ্যমে (বা টুরিং মেশিনের মাধ্যমে) প্রকাশ করা যায়।
ল্যাম্‌ডা ক্যালকুলাস হলো ল্যাম্‌ডা রাশিমালার বিজ্ঞান। ল্যাম্‌ডা রাশিগুলো মূলত এক প্যারামিটারবিশিষ্ট ফাংশন, যারা প্যারামিটার বা ইনপুট হিসেবে অপর কোন ল্যাম্‌ডা রাশি নেয় এবং এর ফলাফল বা আউটপুট আরেকটি ল্যাম্‌ডা রাশি। গঠনগতভাবে ল্যাম্‌ডা রাশিগুলো হল
গণিত, দর্শন, ভাষাবিজ্ঞান, এবং কম্পিউটার বিজ্ঞান. ল্যাম্‌ডা ক্যালকুলাসের ব্যবহার বিদ্যমান।
প্রতিস্থাপনের এই পদ্ধতির নাম বিটা-সংক্ষেপণ (formula_22 reduction), সবসময় যদিও রাশিটি সংক্ষিপ্ত হয় না (আকারে),
এমনকি আকারে বাড়ে এরকম উদাহরণও খুবই সহজ,
তবে গণনা বা কম্পিউটেশনের মূলমন্ত্র যে এই সংক্ষেপণেই নিহিত তাতে কোন সন্দেহ নেই। কোন সংক্ষেপণটি থামবে কোনটি থামবে না তা নির্ণয় করার কোন সাধারণ অ্যালগোরিদম নেই, যার প্রমাণ টুরিং মেশিনের থামা-না-থামা সমস্যা।
গণিতে কোন ফাংশন formula_15-এর স্থির বিন্দু বলতে বোঝায় এমন কোন বিন্দু formula_1 যার জন্য
যেহেতু ল্যাম্‌ডা ক্যালকুলাসে প্রতিটি রাশিই ফাংশন, তাই এখানে কোন ফাংশনের স্থির বিন্দু নিজেও আরেকটি ফাংশন। লক্ষ্যনীয়, এই ক্যালকুলাসে ফাংশন বাদে অন্য কোন গাণিতিক ধারণা নেই। বস্তুত, চার্চের প্রাথমিক লক্ষ্য ছিল ফাংশনের ধারণাকে গণিতের ভিত্তি হিসেবে দাঁড় করানো।
সাধারণত কোন গাণিতিক ফাংশনের স্থির বিন্দু নাও থাকতে পারে (বা থাকলেও তাকে খুঁজে বের করা একটা গাণিতিক সমস্যা), কিন্তু ল্যামডা ক্যালকুলাসে প্রতিটি রাশিরই স্থির বিন্দু আছে, এই স্থির বিন্দুটি আরেকটি ল্যাম্‌ডা রাশি।
প্রমাণ: formula_29 একটি স্থির বিন্দু নির্ণায়ক (ইংলিশে, Fixed Point Combinator), 
দেখা যাক, formula_32
অর্থাৎ formula_30 এমন একটি ফাংশন যার উপর formula_15-কে প্রয়োগ করলে আবার ঐ ফাংশনটিই ফেরত পাওয়া যায় (স্থির বিন্দুর সংজ্ঞা)।
লক্ষ্যণীয়, এই প্রমাণটি শুধু যে স্থির বিন্দুর অস্তিত্ত্ব দেখায় তাই না, (একটি) স্থির বিন্দু নির্ণয়ও করে দেয়।
স্থির বিন্দু নির্ণায়কের মাধ্যমে ল্যাম্‌ডা ক্যালকুলাসে পুনরাবৃত্ত ফাংশন (Recursive function) প্রকাশ করা যায়।
প্রোগ্রামিং ভাষা অনেক সময়ই ল্যাম্‌ডা ক্যালকুলাসের বিভিন্ন ধারণা দিয়ে প্রভাবিত হয়। প্রথম দিকের ভাষাগুলোর মধ্যে লিস্প এর গঠন ল্যাম্‌ডা ক্যালকুলাস প্রভাবিত। পরবর্তীকালে স্কিম (লিস্প-এর আধুনিক একটি রূপ) এবং এমএল-পরিবারের ভাষাগুলো ল্যাম্‌ডা ক্যালকুলাস ও টাইপ থিওরীর সম্পর্ককে কাজে লাগায়।
পিটার ল্যানডিন প্রস্তাবিত বিখ্যাত কাল্পনিক প্রোগ্রামিং ভাষা ISWIM ("If you See What I Mean") এর মূল অনুপ্রেরণা ছিল ল্যাম্‌ডা ক্যালকুলাস আর টুরিং মেশিনের তাত্ত্বিক অভিন্নতা।
শালিক

শালিক পাখি Sturnidae (স্টার্নিডি) গোত্রের অন্তর্গত সকল পাখি। এরা ছোট ও মাঝারি আকারের বৃক্ষচর পাখি। স্টার্নিডি নামটি লাতিন "Sturnus" থেকে এসেছে যার অর্থ "শালিক"। অধিকাংশ বড় আকৃতির এশীয় শালিক প্রজাতি ময়না নামে পরিচিত। ইউরোপ, এশিয়া, আফ্রিকা, অস্ট্রেলিয়া এবং বিষুবীয় অঞ্চলের প্রশান্ত মহাসাগরীয় দ্বীপগুলোতে শালিক দেখা যায়। কয়েক প্রজাতির এশীয় ও ইউরোপীয় শালিক প্রজাতিকে উত্তর আমেরিকা, হাওয়াই ও নিউজিল্যান্ডে অবমুক্ত করা হয়েছে।
শালিক বেশ কয়েক ধরনের হয়। সাদা-কালো শালিককে ডাকা হয় গো-শালিক বা গোবরে-শালিক নামে। এদের ঠোঁটের রং গাঢ় কমলা-হলুদ এবং চোখের মণি হালকা হলুদ রঙের। অন্যদিকে ঝুঁটি-শালিকও সাদা-কালো রঙের হয় কিন্তু এর মাথায় একটি ঝুঁটি রয়েছে। গাঢ় বাদামি শালিককে বলা হয় ভাত শালিক। এদের ঠোঁট ও পা উজ্জ্বল হলুদ রঙের। এর বাইরেও রয়েছে গাঙশালিক, বামন-শালিক ইত্যাদি।
শালিকের স্বরতন্ত্রী বেশ জটিল হওয়ায় এদের ডাক বিচিত্র ও বিভিন্ন স্বরে ওঠানামা করে। এরা খুব সহজেই আশেপাশের আওয়াজ আর মানুষের কথা অনুকরণ করতে পারে। এরা মানুষের গলার স্বর শুনে নির্দিষ্ট কাউকে চিনতে সক্ষম এবং বর্তমানে এরা মানব ভাষা বিষয়ক গবেষণার বিষয়বস্তুতে পরিণত হয়েছে। গায়ক পাখি হিসেবেও শালিকের সুনাম রয়েছে, তবে কাঠ-শালিক সবচাইতে ভালো গাইতে পারে। প্রায় সব প্রজাতির শালিকই বিভিন্ন স্বরে ডাকতে পারে এবং অন্য শালিকের কণ্ঠ নকল করতে পারে।
সামাজিক পাখি হিসেবে শালিকের সুনাম রয়েছে। এরা দলবেঁধে ডাকে ও ঝগড়াঝাঁটিও করে।
শালিক সাধারণত ইংরেজি এপ্রিল মাস এবং বাংলা বৈশাখ মাসে ডিম পাড়ে,
সধারণত শালিকের বাসা বাঁধতে সময় লাগে ৫-৭ দিন; তবে গো-শালিক ১০-১৫ দিন সময় নেয়। শালিক একবারে ৩-৭টি ডিম পাড়ে এবং ডিম ফুটতে বাচ্চা শালিক জন্ম নিতে সময় লাগে ১৫-২১ দিন। বাচ্চা শালিকগুলো সাধারণত ১৯-২৭ দিন সময় হয় উড়তে শেখার জন্য।
শালিকের খাদ্যাভ্যাস: 
শালিকের জীবনকাল ৫ থেকে ৭ বছর হয়ে থাকে কিছু কিছু ক্ষেত্রে নয় বছরও বাঁচে।
সামাজিক পাখি হিসেবে শালিকের খাদ্য তালিকায় বেশ কিছু পরিচিত খাবার রয়েছে যেমন: সমাজের উচ্ছিষ্ট খাবার ভাত চাল তরিতরকারির উৎকৃষ্ট খাবার খায়, এছাড়াও শালিক বিভিন্ন পোকামাকড় খায়।
সকল ময়নাই শালিক পাখির অন্তর্গত, কিন্তু সকল ময়না শালিক নয়।
দুর্গাপুর উপজেলা, রাজশাহী

দুর্গাপুর বাংলাদেশের রাজশাহী জেলার অন্তর্গত একটি উপজেলা। এই উপজেলা রাজশাহী জেলা হতে প্রায় ৩০ কিলোমিটার দুরত্বে উত্তর-পূর্ব দিকে অবস্থিত। দুর্গাপুর উপজেলা ৭টি ইউনিয়ন ও ১টি পৌরসভার সমন্বয়ে গঠিত, যার আয়তন ১৯৫.০৩ বর্গ কিমি।
দুর্গাপুর উপজেলার উত্তরে বাগমারা উপজেলা ও মোহনপুর উপজেলা, দক্ষিণ ও পূর্বে পুঠিয়া উপজেলা, পশ্চিমে পবা উপজেলা।
কেউ বলেন রাজা গণেশের সময় (১৪১৪-১৪১৮) রাজশাহী নামের উদ্ভব। ১৯৮৪ সালে বৃহত্তর রাজশাহীর ৪ টি মহকুমাকে নিয়ে রাজশাহী, নওগাঁ, নাটোর এবং নবাবগঞ্জ- এই চারটি স্বতন্ত্র জেলায় উন্নীত করা হয়। নবাবগঞ্জ জেলা পরবর্তীতে চাঁপাইনবাবগঞ্জ নামকরণ করা হয়।
দুর্গাপুর উপজেলা রাজশাহী-৫ (পুঠিয়া-দুর্গাপুর) আসনের একটি উপজেলা। এই আসনের বর্তমান সংসদ সদস্য এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য প্রফেসর ডা. মো. মনসুর রহমান ২০১৮ সালের নির্বাচনে তিনি নির্বাচিত হন।
২০১১ সালের আদম শুমারী অনুযায়ী জনসংখ্যা ১,৮৫,৮৪৫ জন, পুরুষ ৯৩,৫৫১ জন, মহিলা ৯২,২৯৪ জন। মোট ভোটার সংখ্যা ১,২৬,৯৪০ জন (পুরুষ ৬২,৯৬৯ জন এবং মহিলা ৬৩,৯৭১ জন)।
দুর্গাপুর কৃষি প্রধান এলাকা । ধান,পান, আলু , গম, ভুট্টা প্রধান ফসল। এছাড়াও মাছ চাষের জন্য সুপরিচিত এই উপজেলা।
চারঘাট উপজেলা

চারঘাট উপজেলা বাংলাদেশের রাজশাহী জেলার অন্তর্গত একটি উপজেলা। রাজশাহী শহর থেকে এর দুরত্ব প্রায় ৩২ কিলোমিটার। এটি ১৯১৯ সালে থানা হিসেবে গঠিত হয় এবং ১৯৮৩ সালে  এটিকে উপজেলায় রুপান্তর করা হয়। একসময় কলকাতা বন্দর থেকে স্টিমার এই অঞ্চলের থানাঘাট, ঠাকুর বাড়ীর ঘাট, স্টিমার ঘাট ও বাবুলালের ঘাটে আসা যাওয়া করত।
এই উপজেলার উত্তরে পবা উপজেলা ও পুঠিয়া উপজেলা ও দক্ষিণে বাঘা উপজেলা, পূর্বে নাটোর জেলার বাগাতিপাড়া উপজেলা ও বাঘা উপজেলা, পশ্চিমে পবা উপজেলা ও ভারতর পশ্চিমবঙ্গ। এর পাশে দিয়ে পদ্মা নদী প্রবাহিত হয়েছে।
চারঘাট উপজেলা মোট ৬ টি ইউনিয়ন নিয়ে গঠিত। যথা-
বাংলাদেশের জনশুমারি ও গৃহগণনা ২০২২ অনুযায়ী, চারঘাট উপজেলায় মোট জনসংখ্যা ২,২৪,৮৩৩ জন, যা রাজশাহী জেলার মোট জনসংখ্যার (২৩,৬১,৫৭২ জন) ৯.৫২ শতাংশ এবং বাংলাদেশের মোট জনসংখ্যার ০.১৩৬ শতাংশ।
চারঘাট উপজেলার জনসংখ্যার মধ্যে ১,১২,৯৭০ জন (৫০.২৪%) নারী এবং ১,১১,৮৬৩ জন (৪৯.৭৬%) পুরুষ। জনঘনত্ব প্রতি বর্গকিলোমিটারে ১,৩৬৬ জন, যা ২০১১ সালের তুলনায় বৃদ্ধি পেয়েছে (তখন ছিল ১,১০০ জন)।
বাংলাদেশের জনশুমারি ও গৃহগণনা ২০২২ অনুযায়ী চারঘাট উপজেলায় সাক্ষরতার হার  ৭০.৯৯ শতাংশ ( ৭ বছরের উর্ধ্বে )। যেখানে রাজশাহী জেলায় সাক্ষরতার হার  ৭২.০১ শতাংশ এবং বাংলাদেশে সাক্ষরতার হার ৭৪.৬৬ শতাংশ।
চারঘাটে পুরুষের সাক্ষরতার হার ৭২.৭৪ শতাংশ এবং মহিলার সাক্ষরতার হার ৬৯.২৭ শতাংশ। 
উল্লেখ্য, ২০১১ সালে চারঘাট উপজেলায় শাক্ষরতার হার ছিল প্রায় ৬৪ শতাংশ যেখানে বালাদেশের সাক্ষরতার হার ছিল ৫৮.৭৭ শতাংশ।
এখানকার বেশিরভাগ লোকই চাষাবাদ এবং কৃষিনির্ভর ব্যবসার সাথে জড়িত। তবে কিছু এলাকার লোক ব্যাবসায়ী জেলে ও তাঁতী । উল্লেখযোগ্য বাণিজ্য হচ্ছে আম ব্যবসা।এখানে সরকারী ভাবে নন্দাখামার এলাকায় গোপালপুর চিনিকলের জন্য কাঁচামাল হিসেবে আখ চাষ করা হয়। এছাড়া অনেকে বিভিন্ন চাকরি করেন। 
বর্তমানে চারঘাট উপজেলার কৃষকরা প্রায় বারো মাস বিভিন্ন ধরনের চাষাবাদ করে থাকেন। এখানকার মানুষেরা আখ চাষাবাদের পাশাপাশি বেশিরভাগ ধান চাষাবাদ করে থাকেন। চারঘাট উপজেলা পান এর খড়ের জন্য বেশি বিখ্যাত। কারণ এই উপজেলায় সর্ব প্রথম পানের খড়ের উৎপাদন শুরু হয়।
বাঘা উপজেলা

বাঘা বাংলাদেশের রাজশাহী জেলার অন্তর্গত একটি উপজেলা।
এই উপজেলার উত্তরে চারঘাট উপজেলা ও নাটোর জেলার বাগাতিপাড়া উপজেলা, দক্ষিণে কুষ্টিয়া জেলার দৌলতপুর উপজেলা, পূর্বে নাটোর জেলার লালপুর উপজেলা ও বাগাতিপাড়া উপজেলা, পশ্চিমে ভারতের পশ্চিমবঙ্গ ও পদ্মা নদী।
পৌরসভা ২টি, ইউনিয়ন ৭টি, মৌজা ৯৯টি, গ্রামের সংখ্যা ১২৬টি
এই উপজেলার ইউনিয়নগুলো হচ্ছে:
এই উপজেলার পৌরসভাগুলো হচ্ছে:
জনসংখ্যা - ১৮৪১৮৩জন (২০১১ সনের আদম শুমারী অনুযায়ী)
এই উপজেলায় কলেজের সংখ্যা হলো ৯ টি। মাধ্যমিক বিদ্যালয়ের সংখ্যা হলো ৪৯টি। ভোকেশনালের সংখ্যা ৭টি। মাদ্রাসার সংখ্যা ৯টি। প্রাথমিক বিদ্যালয়ের সংখ্যা ৭টি। এই উপজেলায় একটি সরকারি কলেজ ও একটি সরকারি মাধ্যমিক বিদ্যালয় রয়েছে।
এই উপজেলায় তেমন কোন অর্থনৈতিক স্থাপনা নেই। তবে এই এলাকার মানুষ অনেক পরিশ্রমী । এই উপজেলায় অসখ্যা বাজার এবং ২ টি গরুর হাট রয়েছে। এই উপজেলায় ধান, পাট, গম ইত্যাদি প্রধান অর্থকরী ফসল। এছাড়াও কুমড়া, আলু, পটল, সরিষা প্রচুর পরিমাণে চাষ করা হয়। প্রধান ফল-ফলাদি হচ্ছে আম, কাঁঠাল, কলা, জাম, লিচু, পেয়ারা, পেঁপে ইত্যাদি। বিলুপ্ত বা বিলুপ্তপ্রায় ফসলাদি হচ্ছে কাউন, খেসারি, ছোলা আউশ ধান, অড়হর, মাষকলাই। এখানে প্রচুর হাঁস-মুরগি এবং খামার,গরু- ছাগলের খামার, মৎস্য খামার রয়েছে যা কিনা এই উপজেলার অর্থনীতিকে এগিয়ে নিতে ব্যাপক অবদান রেখেছে। ব্যবসা বাণিজ্য
পরিচালনায় এই উপজেলায় গড়ে উঠেছে অসংখ্য ছোট ও মাঝারি
আকারের ক্ষুদ্র শিল্প।
বোয়ালিয়া থানা

বোয়ালিয়া বাংলাদেশের রাজশাহী জেলার একটি মেট্রোপলিটন থানা। এটি রাজশাহী সিটি কর্পোরেশনের আওতাধীন।
১৯৮৭ খ্রিস্টাব্দে বোয়ালিয়া থানা প্রতিষ্ঠিত হয়।
বোয়ালিয়া থানার আওতাধীন রাজশাহী সিটি কর্পোরেশনের এলাকাসমূহ হল:
মোহনপুর উপজেলা

মোহনপুর বাংলাদেশের রাজশাহী জেলার অন্তর্গত একটি উপজেলা।
এ উপজেলার উত্তরে নওগাঁ জেলার মান্দা উপজেলা ও তানোর উপজেলা, দক্ষিণে পবা উপজেলা, পূর্বে বাগমারা উপজেলা ও দূর্গাপুর উপজেলা, পশ্চিমে তানোর উপজেলা।
মোহনপুর উপজেলার ইউনিয়ন সংখ্যা ৬ টি।
মোহনপুর উপজেলা ১৯১৭ সালে থানা হিসেবে প্রতিষ্ঠা লাভ করে। থানা প্রতিষ্ঠা লগ্নে অপরাধ দমন ও প্রজার শান্তি রক্ষাই ছিল থানা প্রতিষ্ঠার মূল উদ্দেশ্য। ১৯৬২ সালে থানা উন্নয়ন কার্যক্রমের জড়িত হয় এবং T.T.D.C (Thana Training and Development Centre) প্রতিষ্ঠা হয়; যার প্রধান কর্মকর্তা ছিলেন Circle officer (Development)পরবর্তীতে প্রশাসনিক ধারাবাহিকতায় এ থানা ২৪/০৩/১৯৮৩ খ্রিঃ তারিখে উপজেলায় উন্নীত হয়। উল্লেখ্য এ উপজেলার নাম করণের বিষয়ে সুস্পষ্ট কোন তথ্য পাওয়া য়ায় না। ধারণা করা হয় মোহনপুর নামক একটি মৌজার নাম থেকেই উপজেলার নাম করণ করা হয়েছে।
১৯৭১ খ্রিঃ স্বাধীনতা যুদ্ধে পাকিস্তানীদের হামলা থেকে মুক্ত থাকার জন্য সক্রিয় ছিল উপজেলার বিভিন্ন এলাকা। পাকিস্তানীদের হামলাকারিদের হামলা থেকে রক্ষা করার জন্য সংবাদদাতা নিয়োগ করা হয়। কিন্তু যুদ্ধের ঐ ৯ মাসে অত্র উপজেলার কোথাও পাকসেনাদের হামলার ঘটনা ঘটেনি। তবে কেশরহাটের সন্নিকটে সাঁকোয়া মাদ্রাসায় রাজাকার ক্যাম্প স্থাপন করা হলে, সেই ক্যাম্পের রাজাকারদের নির্মম অত্যাচারে অনেকেই জীবন দিয়েছেন।১৯৭১ খ্রিঃ জাতির জনক বঙ্গবন্ধু শেখ মুজিবুর রহমান এর ডাকে সাড়া দিয়ে মহান মুক্তিযুদ্ধে অংশগ্রহণ করার জন্যে অত্র উপজেলার কয়েক জন মুক্তিযোদ্ধা ভারতের শিলিগুড়ি জেলার পানিঘাটা ক্যাম্পে প্রশিক্ষণ গ্রহণ শেষে সেক্টর অনুযায়ী রাজশাহীর বিভিন্ন উপজেলা সহ মোহনপুর উপজেলার অনেক স্থানে অপারেশন করেন।
রাজাকারেরা সাঁকোয়া ক্যাম্প হতে পার্শ্ববর্তী অনেক গ্রামে হিন্দু পরিবার ও আওয়ামী পরিবারের বাড়ীঘর লুটপাট সহ গরু-ছাগল জোর পূর্বক ধরে এনে জবেহ করে খাওয়া এবং অনেক মা বোনের ইজ্জত নষ্ট করতেও দ্বিধাবোধ করে নি। মোহনপুর উপজেলাটি ৭ নং সেক্টরের অধীন। অত্র উপজেলার কয়েক জন মুক্তিযোদ্ধা ভারতে প্রশিক্ষন গ্রহণ করলেও নওগাঁ জেলার মান্দা উপজেলার বাঁকপুর গ্রামের অনেকেই প্রশিক্ষন গ্রহণ করেন।
২৬-১১-১৯৭১ খ্রিঃ দিবাগত রাত ১:৩০ মিনিটে সাঁকোয়া রাজাকার ক্যাম্পে আক্রমণ করে উক্ত ক্যাম্প দখল ও সাঁকোয়াকে রাজাকার মুক্ত করে বড় রকমের সাহসিকতার প্রমাণ দেয় মুক্তিযোদ্ধারা। তথ্য দাতাদের তথ্যানুযায়ী জানা যায় সাঁকোয়া প্রাথমিক বিদ্যালয়ের উত্তরপাশে একই সাথে ৩৮ জনকে পুতে রাখা হয়।
২০১১ সালের আদমশুমারী অনুযায়ী মোট জনসংখ্যা ১,৭০,০২১ জন। পুরুষ ৮৫,২৩৬ জন (৫০.১৩ %) ও মহিলা ৮৪,৭৮৫ জন(৪৯.৮৭ %) । জনসংখ্যার ঘনত্ব ১০৪৫ প্রতি বর্গ কি.মি. । মুসলমান ১,৬৪,৭৯৭ জন (৯৬.৯৩%), হিন্দু ৪,৩১৪ জন (২.৫৪%), খৃস্টান ৩৩৪ জন (০.১৯%), বৌদ্ধ ০ জন (০%), অন্যান্য ৫৭৬ জন (০.৩৪%)। ধর্মীয় প্রতিষ্ঠানের মধ্যে রয়েছে মসজিদ ৫০৪ টি, ঈদগাহ ১৫০ টি, মন্দির ২৪ টি ।
বাংলাদেশ কৃষি প্রধান দেশ।তাই এই দেশের বিভিন্ন এলাকায় বিভিন্ন ফসল উৎপাদন হয়ে থাকে ঋতূ ভেদে মোহনপুর সাদারণ ভাবে অনেক ফসল উৎপাদন হয়ে থাকে। তাদের মধ্যে পান বরজ অন্যতম পানবরজ মোহনপুর এর অর্থনীতির মূল চালিকাশক্তি হিসেবে ধরা হয় । মোহনপুর উপজেলা সবচেয়ে বড় পান হাট হচ্ছে-
মোহনপুর উপজেলা থেকে অনলাইন নিউজ পোর্টাল যেমন - সত্যের সকাল ডটকম (sottersokal.com ), দ্য ক্যাম্পাস (thecampus24.com ) রয়েছে। 
মোহনপুর উপজেলায় ৪টি প্রেস ক্লাব রয়েছে - মোহনপুর প্রেসক্লাব, মোহনপুর উপজেলা প্রেসক্লাব, মোহনপুর মডেল প্রেসক্লাব এবং মোহনপুর কেন্দ্রীয় প্রেসক্লাব।
পবা উপজেলা

পবা বাংলাদেশের রাজশাহী জেলার অন্তর্গত একটি উপজেলা।
আয়তন ২৮০.৪২০ বর্গ কিঃ মিঃ (পৌরসভা সহ)। অবস্থান: ২৪°১৮´ থেকে ২৪°৩১´ উত্তর অক্ষাংশ এবং ৮৮°২৮´ থেকে ৮৮°৪৩´ পূর্ব দ্রাঘিমাংশ। এর উত্তরে মোহনপুর উপজেলা ও তানোর উপজেলা, দক্ষিণে ভারতের পশ্চিমবঙ্গ ও চারঘাট উপজেলা, পূর্বে পুঠিয়া উপজেলা ও দুর্গাপুর উপজেলা, পশ্চিমে গোদাগাড়ী উপজেলা।
এই উপজেলার ইউনিয়নগুলো - 
রাজশাহী জেলাধীন পবা উপজেলা ০৮ টি ইউনিয়ন ও ২টি পৌরসভা সমন্বয়ে গঠিত যার মধ্যে "বড়গাছী ইউনিয়ন" অন্যতম। আয়তন ২৮০.৪২০ বর্গ কিঃ মিঃ। ১৯৮৩ সালের ১১ নভেম্বর পবাকে থানা হতে উপজেলায় উন্নীত করা হয়। পবা মৌজা হতে পবা উপজেলার নামকরণ হয়। পূর্বে পবা মৌজায় পবা থানা অবস্থিত ছিল। সিটি কর্পোরেশন প্রতিষ্ঠিত হওয়ার পর পবা মৌজা সিটি কর্পোরেশনের অন্তর্ভুক্ত হয় এবং পবা থানার নামকরণ করা হয় শাহমখদুম থানা। কিন্তু পবা উপজেলার নামটি অপরিবর্তিত থেকে যায়। বর্তমানে পবা উপজেলায় বেশ কয়েকটি মেট্রোপলিটন থানা প্রতিষ্ঠিত হয়েছে সাবেক প্রধানমন্ত্রী শেখ হাসিনা থানা গুলোর উদ্ভোদন করেন। বর্তমানে পবা মেট্রোপলিটন থানাটি পবা উপজেলার নওহাটা পৌরসভায় অবস্থিত। পবা উপজেলার উত্তরে মোহনপুর ও তানোর উপজেলা, দক্ষিণে চারঘাট উপজেলা ও ভারতের পশ্চিমবঙ্গ, পূর্বে পুঠিয়া ও দুর্গাপুর উপজেলা এবং পশ্চিমে গোদাগাড়ী উপজেলা। এটি রাজশাহী সিটি কর্পোরেশন সংলগ্ন একটি উপজেলা, সিটি কর্পোরেশনের চারিদিক ঘিরেই পবা উপজেলার অবস্থান। ২০১৯ সালে পবা থানাকে রাজশাহী মেট্রোপলিটন পুলিশ অধীনে আনা হয়। এখানে একটি বিমান বন্দর, একটি সুগার মিল, একটি জুটমিল, একটি বিদ্যুৎ কেন্দ্র, আটটি বৃহৎ কোল্ড স্টোরেজ (যার মধ্যে অন্যতম মাধবপুরে অবস্থিত "রাজ কোল্ড স্টোরেজ"), এখানে প্রতিষ্ঠিত "রাজ কোল্ড স্টোরেজ", বর্তমান এশিয়া মহাদেশের সবচেয়ে বড় আলুর কোল্ড স্টোরেজ। একটি সরকারি শিশু পরিবার ও একটি সেফ হোম রয়েছে।
এখানে প্রাইভেট মেডিকেল কলেজ, প্রাইভেট বিশ্ববিদ্যালয়, উন্মুক্ত বিশ্ববিদ্যালয়, ডিগ্রি কলেজ, মাধ্যমিক ও উচ্চ মাধ্যমিক প্রতিষ্ঠান অবস্থিত। যেমন শাহ মখদুম মেডিকেল কলেজ, বরেন্দ্র বিশ্ববিদ্যালয়, কবি কাজী নজরুল ইসলাম ডিগ্রী কলেজ, হাট রামচন্দ্রপুর ডিগ্রি কলেজ, নওহাটা সরকারী ডিগ্রী কলেজ, নওহাটা মহিলা ডিগ্রী কলেজ, নওহাটা সরকারি উচ্চ বিদ্যালয়, খড়খড়ী উচ্চ বিদ্যালয়, খড়খড়ী বালিকা উচ্চ বিদ্যালয়, বড়গাছী স্কুল এন্ড কলেজ, দারূসা কলেজ, ভেড়াপড়া আদর্শ কলেজ টেকনিক্যাল কলেজ, বি এম কলেজ, কাটাখলি আদর্শ ডিগ্রী কলেজ, বড়গাছী হাই স্কুল, হাট রামচন্দ্রপুর উচ্চ বিদ্যালয়, মাধবপুর হাই স্কুল প্রভতি, নওহাটা বালিকা উচ্চ বিদ্যালয ও বিকেএসপি আঞ্চলিক প্রশিক্ষণ কেন্দ্র, রাজশাহী অত্র উপজেলায় অবস্থিত।
পবা উপজেলার বেশির ভাগ মানুষের মূল পেশা আলু, ধান, আখ আরও অন্যান্য ফসল চাষ করা। এই উপজেলায় অন্যান্য ফসলের তুলনায় পাট ও আলু চাষ বেশি হওয়ায় ৮টি কোল্ড স্টোরেজ ও আমান পাট কল গড়ে উঠেছে। রাজশাহী সুগার মিলস এই উপজেলার মধ্যেই অবস্থিত।
বাগমারা উপজেলা

বাগমারা উপজেলা বাংলাদেশের রাজশাহী জেলার অন্তর্গত একটি বৃহৎ
উপজেলা।
উত্তরবঙ্গ রাজশাহীর এক গৌরব গাঁথা স্থান হচ্ছে বাগমারা উপজেলা। কথিত আছে এখানে এক সময় বন-জঙ্গলে পরিপূর্ণ ছিল। বনে থাকতো ভয়ঙ্কর যত বাঘ-বাঘিনী। একদিন এক লোককে বাঘে আক্রমণ করলে তিনি তার হাতে থাকা লাঠি দিয়ে সেই বাঘ কে মেরে ফেলেন। ফলশ্রম্নতিতে এ উপজেলার নামকরণ হয় ‘‘বাগমারা’’। আবার শোনা যায় ব্রিটিশ আমলে বিস্তীর্ণ বন-জঙ্গল কেটে জনবসতি গড়ে উঠায় উপজেলার নামকরণ করা হয় ‘‘বাগমারা’’। এছাড়াও কথিত আছে বর্তমান বাগমারা থানা ভবন জমির উপর বিরাট একটি বাগান ছিল। বাগানটি কেটে থানা ভবণ নির্মাণের কারণেও অঞ্চলটি ‘‘বাগমারা’’ নামে পরিচিতি পায়। বাগমারার প্রাচীন জায়গা হিসেবে তাহেরপুর দেশ ও বিদেশে পরিচিতি লাভ করে। জানা যায় বাংলার বার ভূইয়ার অন্যতম তাহের ভূইয়া সদলবলে তাহেরপুর আসেন এবং তার নামানুসারে ‘‘তাহেরপুর’’ নামকরণ হয়। তাহের ভূইয়া ইংরেজ শাসকদের খাজনা দিতে অস্বীকৃতি জানালে ইংরেজ সেনাবাহিনী তাহের ভূইয়াকে যুদ্ধের মাধ্যমে পরাজিত করে রাজা কংস নারায়ন কে খাজনার বিনিময়ে তাহেরপুরের রাজত্ব প্রদান করে। ১৪৮২ সালে রাজা কংস নারায়ন উপমহাদেশে আনুষ্ঠানিকভাবে প্রথম শারদীয় দুর্গোৎসব পালন করেন। তখন থেকেই প্রতি বছর হিন্দু ধর্মে বিশ্বাসীরা তাদের ধর্মের প্রধান উৎসব হিসেবে শারদীয় দুর্গাপূজা পালন করে আসছে। বাগমারা উপজেলা প্রতিষ্ঠিত হয় ১৯৮৩ সালে। ঐতিহাসিক স্থানের মধ্যে তাহেরপুর এবং বীরকুৎসা উল্লেখযোগ্য ।
বাগমারা উপজেলার আয়তন ৩৬৬.৩০ বর্গ কিলোমিটার। এ উপজেলাটি ২৪ডিগ্রী ৩০ফিট ও ২৪ডিগ্রী ৪১ফিট উত্তর অক্ষাংশ এবং ৮৮ডিগ্রী ৪১ফিট ও ৮৮ডিগ্রী ৫৭ফিট পূর্ব দ্রাঘিমাংশের মধ্যে অবস্থিত। এর উত্তরে নওগাঁ জেলার মান্দা উপজেলা ও আত্রাই উপজেলা, দক্ষিণে দুর্গাপুর উপজেলা, পুঠিয়া উপজেলা ও নাটোর সদর উপজেলা, পূর্বে নাটোর সদর উপজেলা ও নওগাঁ জেলার আত্রাই উপজেলা, পশ্চিমে মোহনপুর উপজেলা। বাগমারা উপজেলাটি রাজশাহী শহর হতে প্রায় ৫৫ কিলোমিটার উত্তর পূর্বে অবস্থিত। ১৬টি ইউনিয়ন ও ২টি পৌরসভা নিয়ে এ উপজেলা গঠিত। পৌরসভা দুটি হচ্ছে তাহেরপুর ও ভবানীগঞ্জ। এটি জাতীয় সংসদের রাজশাহী চার আসন নামে পরিচিত।
বাগমারা উপজেলার ০২ টি পৌরসভা-
বাগমারা উপজেলার ১৬টি ইউনিয়ন
</div>
২০১১ সালের হিসেব অনুযায়ী বাগমারা উপজেলায় মোট ৩,৫২,৯৬৯ জন মানুষ বসবাস করেন। প্রতি বর্গ কিলোমিটারে মানুষ বসবাস করেন ৯৬০ জন।
বাগমারায় সাক্ষরতার হার ৩৮.৯৯% । এর মধ্যে পুরুষ ৪৬.৯৭% এবং মহিলা ৩০.৭৬%। বাগমারায় মোট বেসরকারী কলেজ আছে ২১ টি,সরকারী কলেজ ১ টি। মাধ্যমিক এবং নিম্ন মাধ্যমিক বিদ্যালয় ৯৭ টি, মাদ্রাসা ৪৭ টি এবং সরকারী প্রাথমিক বিদ্যালয় আছে ২১০ টি। 
বাগমারার অন্যতম প্রধান শিক্ষাপ্রতিষ্ঠান হলো ভবানীগঞ্জ সরকারী বিশ্ববিদ্যালয় কলেজ(পূর্বে এর নাম ছিলো ভবানীগঞ্জ ডিগ্রী কলেজ) এবং তাহেরপুর ডিগ্রী কলেজ।এছাড়া ১৮৯১ সালে প্রতিষ্ঠিত ঝিকরা ইউনিয়নের তেগাছি সেনপাড়া গ্রামে অবস্থিত বিপ্রকয়া সেনপাড়া সরকারী প্রাথমিক বিদ্যালয়, ১৮৯৮ সালে প্রতিষ্ঠিত আচিনঘাট সরকারী প্রাথমিক বিদ্যালয় এবং ১৯১৭ সালে প্রতিষ্ঠিত বীরকুৎসা অবিনাশ উচ্চ বিদ্যালয় দেশের অন্যতম প্রাচীন বিদ্যালয়।
নিমাই বিল, বারনই নদী, রাণী নদী, কম্পো নদী, কোলাবিল, বিল কালাই, বিলশনি, বিল সূতি, বিল মাললী, জোকার বিল, যশোবিল, মরা বিল, হাতিয়ার বিল, উধাঢুল বিল, দরগাতা বিল ইত্যাদি। উলেখ্য যে বিল কালাই,বিলশনি, বিল সূতি, বিল মাললী, বারনই নদী ও চলনবিল মৎস উন্নয়ন প্রকল্পাধীন রয়েছে।
দেবীগঞ্জ উপজেলা

দেবীগঞ্জ উপজেলা বাংলাদেশের রংপুর বিভাগের পঞ্চগড় জেলার অন্তর্গত একটি উপজেলা।
দেবীগঞ্জ এর নামকরণ নিয়ে দুইটি মত প্রচলিত আছে। একটি মত হলো, এ জনপদটি পূর্বে হিন্দু অধ্যুসিত ছিল। এখানে অনেক দেব-দেবীর মূর্তি পাওয়া যেত। এ সব দেব-দেবীর নাম থেকে দেবীগঞ্জ নামটি হতে পারে। অপর মতটি হলো, সন্ন্যাসী বিদ্রোহের অন্যতম রূপকার ও খ্যাতিমান নেত্রী- দেবী চৌধুরানীর অবাধ বিচরণ স্থল ছিল এ এলাকাটি। এখানকার ঘন বনাঞ্চলে প্রবাহিত করতোয়া, তিস্তা, আত্রাই ও কুড়ুম নদীর বাঁকে বাঁকে ব্রিটিশদের সাথে কয়েক দফা যুদ্ধে অবতীর্ণ হয়ে বিজয়ী হন এবং এখানকার অধিবাসীদের আশা- ভরসা ও শৌর্য বীর্যের প্রতীক হয়ে উঠেন। দেবী চৌধুরানীর স্মৃতি থেকে এর নামকরণ হয় দেবীগঞ্জ। দেবী চৌধুরানীর প্রধান সহযোগী ভবানী পাঠক এর নামে নিকটস্থ আরেকটি এলাকার নামকরণ করা হয়েছে ভবানীগঞ্জ।
দেবীগঞ্জ সহ পঞ্চগড় জনপদ ছিল কোচবিহার রাজ্যের অন্তর্ভুক্ত। ১৭১১ সালে মোঘল ও কোচবিহার রাজার মধ্যে সন্ধি হয়। রাজা রূপ- নারায়ন কোচবিহার রাজ্য সন্ধিসূত্রে লাভ করেন। ১৭৭৬ সালে মোঘলদের ফকিরকুন্তি নামক ফৌজদারী অঞ্চল প্রাচীন রংপুর জেলায় রূপান্তরিত হয়। ১৮৫৭ সালে প্রশাসনিক সুবিধার্থে তিনটি মহকুমা সৃষ্টি করা হয় এবং এর সর্ব উত্তরের মহকুমার নাম হয় তেঁতুলিয়া। এই তেঁতুলিয়া মহকুমার মধ্যে ছিল বোদা চাকলা এবং দেবীগঞ্জ জনপদ ছিল বোদা চাকলার অধীন। ১৯৮০ সালে ঠাকুরগাঁও মহকুমার আটোয়ারী থানাসহ ৫টি থানা নিয়ে পঞ্চগড় মহকুমা গঠিত হয় এবং ১৯৮৪ সালের ০১ ফেব্রুয়ারি পঞ্চগড় জেলা গঠিত হয় ও দেবীগঞ্জ উপজেলার আত্মপ্রকাশ ঘটে।
বাংলাদেশের সর্ব উত্তরের জেলা পঞ্চগড়ের দক্ষিণ পূর্ব এলাকায় অবস্থিত দেবীগঞ্জ উপজেলা। এ উপজেলার উত্তরে বোদা উপজেলা ও পঞ্চগড় সদর উপজেলা, দক্ষিণে দিনাজপুর জেলার বীরগঞ্জ উপজেলা ও খানসামা উপজেলা ও নীলফামারী সদর উপজেলা, পূর্বে নীলফামারী জেলার ডোমার উপজেলা ও ভারতের পশ্চিমবঙ্গ, পশ্চিমে বোদা উপজেলা ও ঠাকুরগাঁও সদর উপজেলা।
দেবীগঞ্জ উপজেলায় একটি পৌরসভা রয়েছে যথা-
দেবীগঞ্জ উপজেলা ১০টি ইউনিয়ন নিয়ে গঠিত। যথা-
সড়ক পথে-ঢাকা থেকে ঢাকা-বঙ্গবন্ধু সেতু জাতীয় মহাসড়ক পথে রংপুর পর্যন্ত এবং রংপুর থেকে ৩৫ কিলোমিটার আসলে সৈয়দপুর এবং সৈয়দপুর থেকে উত্তর মুখো হয়ে নীলফামারী জেলা এবং নীলফামারী জেলার ডোমার উপজেলা থেকে ০৬ কিঃমি পশ্চিম উত্তর দিকে আসলে দেবীগঞ্জ উপজেলা পরিষদ।
পঞ্চগড়- দেবীগঞ্জঃ পঞ্চগড় থেকে জাতীয় মহাসড়ক পথে ২০কি.মি. আসলে বোদা উপজেলা এবং বোদা থেকে পূর্ব দিকে ২০কি.মি. আসলে দেবীগঞ্জ উপজেলা পরিষদ।
দিনাজপুর- দেবীগঞ্জঃ দিনাজপুর থেকে মহাসড়ক পথে ২০ কি.মি. পথ আসলে বীরগঞ্জ উপজেলা, বীরগঞ্জ থেকে ১০ কিঃমি উত্তরে খানসামা, ১০ কি.মি. উত্তরে ঝাড়বাড়ী নামক বাজার এবং ঝাড়বাড়ী থেকে পর্যায়ক্রমে ০৬ কিঃমি লক্ষ্মীনারায়নী,০২ কিঃমি ফুলবাড়ীবাজার, ০৪ কিঃমি কালীগঞ বাজার হয়ে সর্বমোট ৬৫কিঃমি (দিনাজপুর-দেবীগঞ্জ) পথ আসলে দেবীগঞ্জ উপজেলা পরিষদ।
দেবীগঞ্জ উপজেলায় প্রায় ১০টি নদী রয়েছে। নদীগুলো হচ্ছে করতোয়া,পাথরাজ, ছাতনাই, বুড়ি তিস্তা, কালিদহ,বাংগা, খরখরিয়া এবং কুড়ুম নদী।[3]
টুভালুর ইতিহাস

স্পেনদেশীয় বনিক আলভারো ডি মেন্ডানা ওয়াই নেইরা ১৫৬৮ সালে প্রথম টুভালুর অন্তর্গত নুই নামক একটি ছোট দ্বীপ আবিষ্কার করেন। টেরা অস্ট্রালিস নামক একটি পৌরাণিক ভূমি আবিষ্কারের অভিযানে বের হয়েছিলেন তিনি। ১৮১৯ সালে ক্যাপ্টেন আরেন ডি পেইস্টার ভালপারাইসো থেকে ভারতে আসার পথে ফুনাফুটি আবিষ্কার করেন যেখানে এখন টুভালুর রাজধানী অবস্থিত। ফুনাফুটি প্রায় ১৪টি ছোট ছোট দ্বীপের সমন্বয়ে গঠিত। ডি পেইস্টার ব্রিটিশ আইনসভার সদস্য "এডওয়ার্ড এলিসের" নামে এই দ্বীপসমষ্টির নামকরণ করেন "এলিসেস গ্রুপ"। এলিসই ডি পেইস্টারকে জাহাজ জোগাড় করে দিয়েছিলেন যার নাম ছিল "রেবেকা"। পরেরদিন সকালে পেইস্টার ফুনাফুটি থেকে ৪৩ মাইল দূরে ১৭টি ছোট ছোট দ্বীপের আরেকটি গুচ্ছ আবিষ্কার করেন এবং এর নামকরণ করেন "ডি পেইস্টার্‌স আইল্যান্ড" বা ডি পেইস্টারের দ্বীপ। এটি ছিল প্রথম প্রদত্ত নাম যা সমগ্র অঞ্চলের জনগণ কর্তৃক স্থায়ীভাবে ব্যবহৃত হয়।
১৯৪১ সালে যুক্তরাষ্ট্রের অভিযাত্রী দলের প্রধান চার্লস উইলকিস টুভালুর তিনটি দ্বীপে ভ্রমণ করেন এবং সেখানকার আগ্রহী পর্যটকদের স্বাগতম জানান। এরপর অনেকদিন পর্যন্তই টুভালুর সাথে বহির্বিশ্বের অন্য কোন দেশের তেমন যোগাযোগ হয়নি। ১৮৬৩ সালে দক্ষিণাঞ্চলীয় দ্বীপ থেকে প্রায় ১০০ জন ব্যক্তি আটক হয়। এরা সবাই দাস হিসেবে একটি জাহাজে করে বিদেশে পাচার হচ্ছিল। তবে তাদের বলা হয়েছিলো যে তাদেরকে খৃস্টধর্ম সম্বন্ধে শিক্ষা দেয়া হবে। টুভালুর এই দাসদেরকে পরবর্তীকালে পেরুর অন্তবর্তী গুয়ানো নামক একটি খনিতে জোরপূর্বক কাজে নিয়োগ করা হয়।
ঊনবিংশ শতাব্দীর শেষদিকে যখন প্রশান্ত মহাসাগরের মাঝে বিভিন্ন দেশের অধিকারগত বিভাজন আসে তখন স্বাভাবিকভাবেই টুভালু ও পার্শ্ববর্তী দ্বীপাঞ্চলসমূহ যুক্তরাজ্যের অধিকারে আসে। ইংরেজরা ১৮৯২ সাল থেকে ১৯১৬ সাল পর্যন্ত এলিস দ্বীপপুঞ্জকে একটি প্রোটেক্টোরেট হিসেবে শাসন করে এবং এর পরে ১৯৭৪ সাল পর্যন্ত এটি ছিল গিলবার্ট এবং এলিস দ্বীপপুঞ্জ কলোনির একটি অংশ।
দ্বিতীয় বিশ্বযুদ্ধের সময় এই দ্বীপগুলোতে হাজার হাজার মার্কিন সৈন্য মোতায়েন করা ছিলো। ১৯৪২ সালের অক্টোবর মাসের প্রথম দিকে মার্কিন বাহিনী ফুনাফুটি, নানুমিয়া এবং নুকুফেটাউ নামক দ্বীপগুলোতে বিমান ঘাঁটি স্থাপন করে। দ্বীপের সাধারণ জনগণের সাথে মার্কিন বাহিনীর সম্পর্ক বন্ধুত্বসুলভ ছিল। বিশেষত যুক্তরাষ্ট্রের মেরিন কর্‌পস্‌ এবং নৌবাহিনীর সীবি ব্যাটালিয়নের সৈনিকদের সাথে সাধারণ মানুষের সম্পর্ক ছিল সবচেয়ে গভীর। তখন মার্কিন বাহিনী ফুনাফুটিতে যে বিমান ঘাঁটিটি স্থাপন করেছিলো তা টুভালুতে এখনও ব্যবহৃত হয়। এটি বর্তমানে "অ্যামেরিকান প্যাসেজ" হিসেবে ব্যবহৃত হয়ে থাকে।
১৯৭৪ সালে টুভালুর অধিবাসীরা ইংরেজদের অধীনে একটি পৃথক রাষ্ট্রের সম্মানলাভের জন্য ভোট দেয়। তাদের দাবী ছিল গিলবার্ট দ্বীপপুঞ্জ, যা স্বাধীনতা পাবার পর কিরিবাতি নামে পরিচিত হয়ে আসছিল, থেকে টুভালুকে পৃথক করে একটি পৃথক রাষ্ট্র গঠন করা হোক। এই পৃথকীকরণ শেষ পর্যন্ত সম্ভব হয়েছিলো। কিন্তু টুভালু পূর্ণ স্বাধীনতা পায় ১৯৭৮ সালে। ১৯৭৯ সালে টুভালু যুক্তরাষ্ট্রের সাথে বন্ধুত্বের নিদর্শনস্বরুপ একটি চুক্তি সম্পাদন করে। এর আগে যুক্তরাষ্ট্র তার নিয়ন্ত্রণে থাকা ৪টি দ্বীপ টুভালুর অধীনে ছেড়ে দেয় এবং সেগুলোর উপর টুভালুর প্রকৃত অধীকার মেনে নেয়।
২০০২ সালের জুলাই মাসে টুভালুতে সম্পূর্ণ নিরপেক্ষ এবং মুক্তভাবে সাধারণ নির্বাচন অনুষ্ঠিত হয়। এই ১৫ জন আইনসভার সদস্য হন যাদের মধ্যে ৫জনই ছিলেন সম্পূর্ণ নতুন। একই বছরের আগস্ট মাসে সাউফাটু সোপোআংগা দেশের প্রধানমন্ত্রী নির্বাচিত হন যিনি পূর্বে একজন বেসামরিক কর্মকর্তা ছিলেন। বর্তমানে টুভালুতে একটি মুক্ত বাণিজ্যিক ব্যবস্থা বিরাজমান রয়েছে।
নিউজিল্যান্ডের ইতিহাস

প্রায় ৭০০ বছর আগে পলিনেশীয় বিভিন্ন জাতি নিউজিল্যান্ড আবিষ্কার করে ও এখানে বসতি স্থাপন করে। এরা ধীরে ধীরে একটি স্বতন্ত্র মাওরি সংস্কৃতি গড়ে তোলে। ১৬৪২ সালে প্রথম ইউরোপীয় অভিযাত্রী, ওলন্দাজ আবেল তাসমান, নিউজিল্যান্ডে নোঙর ফেলেন। ব্রিটিশ অনুসন্ধানকারী জেমস কুক, যিনি তাঁর তিনটি ভ্রমণের প্রথম দিকে ১৭৬৯ সালের অক্টোবরে নিউজিল্যান্ডে পৌঁছেছিলেন, তিনিই প্রথম ইউরোপীয় ছিলেন যিনি নিউজিল্যান্ডকে পরিদর্শন ও মানচিত্র করেছিলেন। ১৮শ শতকের শেষ দিক থেকে অভিযাত্রী, নাবিক, মিশনারি, ও বণিকেরা নিয়মিত এখানে আসতে থাকে। ১৮৪০ সালে ব্রিটিশ সাম্রাজ্য ও নিউজিল্যান্ডের মাওরি গোত্রগুলি চুক্তি স্বাক্ষর করে এবং এর ফলে নিউজিল্যান্ড ব্রিটিশ সাম্রাজ্যের অধীনে আসে। মাওরিদেরকে ব্রিটিশ নাগরিকদের সমান মর্যাদা দেওয়া হয়। এসময় নিউজিল্যান্ডে ব্যাপকভাবে ইউরোপীয় বসতি স্থাপন শুরু হয়। ইউরোপীয় অর্থনৈতিক ও বিচার ব্যবস্থা আরোপের ফলে মাওরিরা তাদের বেশিরভাগ জমিজমা ইউরোপীয়দের কাছে হারিয়ে দরিদ্র হয়ে পড়ে।
১৯৩০-এর দশকে নিউজিল্যান্ডকে একটি কল্যাণমুখী রাষ্ট্র হিসেবে গড়ে তোলা হতে থাকে। অর্থনীতিতে সরকারের হস্তক্ষেপ বাড়ানো হয়। একই সময়ে মাওরিদের মধ্যে এক ধরনের সাংস্কৃতিক বিপ্লব বা রনেসাঁ ঘটে। মাওরিরা বিরাট সংখ্যায় শহরে বসতি স্থাপন করা শুরু করে এবং নিজেদের অধিকার আদায়ের লক্ষ্যে আন্দোলন শুরু করে।
১৯৮০-এর দশকে অর্থনীতিতে সরকারী হস্তক্ষেপ হ্রাস করা হয় এবং অনেক উদারপন্থী নীতি বাস্তবায়ন করা হয়। বৈদেশিক সম্পর্কের ব্যাপারে অতীতে নিউজিল্যান্ড যুক্তরাজ্য ও যুক্তরাষ্ট্রের অনুসারী ছিল, তবে বর্তমানে এ ব্যাপারে দেশটি অনেক স্বাধীন।
এশিয়ার ইতিহাস

এশিয়ার ইতিহাস মূলত ইউরেশিয়ার স্তেপ অঞ্চল দ্বারা সংযোজিত এশিয়ার প্রান্তস্থ কিছু উপকূলীয় এলাকা যেমন পূর্ব এশিয়া, দক্ষিণ এশিয়া, মধ্যপ্রাচ্য ইত্যাদির সমবেত বা যৌথ ইতিহাস।
বিশ্বের প্রাচীনতম তিনটি সভ্যতা মেসোপটেমিয়া, ভারত ও চীন সভ্যতা এশিয়ার সমুদ্র-উপকূলীয় সীমানাতে বড় কিছু নদীর অববাহিকাস্থিত উপত্যকা তথা নিম্নভূমিতে গড়ে উঠেছিল। নদীগুলির অববাহিকার মাটি ছিল উর্বর ও এখানে অনেক ফসল ফলত। সভ্যতা তিনটির মধ্যে অনেক মিল ছিল এবং এগুলি সম্ভবত একে অপরের সাথে প্রযুক্তি ও জ্ঞান লেনদেন করেছিল (যেমন "গণিত ও চাকা")। তিনটি সভ্যতাই নিজস্ব লিখন পদ্ধতি উদ্ভাবন করে। এইসব নিম্নভূমিতে নগর, রাষ্ট্র ও সাম্রাজ্য গড়ে ওঠে।
এশিয়ার মধ্যভাগের স্তেপ অঞ্চলটিতে বহুযুগ ধরেই অশ্বারোহী যাযাবর জাতিরা বাস করে আসছে। কেন্দ্রীয় স্তেপ অঞ্চল থেকে তারা এশিয়ার সর্বত্র পৌঁছাতে পারত। এশিয়ার উত্তর অংশ, যা মূলত সাইবেরিয়ার সিংহভাগ গঠন করেছে, ঘন অরণ্য ও তুন্দ্রাভূমিতে আবৃত ছিল বলে স্তেপ অঞ্চলের যাযাবরেরা এখানে যেতে পারত না। ফলে সাইবেরিয়ার এই অঞ্চলগুলিতে জনবসতি খুবই কম ছিল।
এশিয়ার কেন্দ্রভাগ ও পরিসীমা অঞ্চলগুলি মরুভূমি ও পর্বত দ্বারা একে অপর থেকে বিচ্ছিন্ন। ককেসাস পর্বতমালা, হিমালয় পর্বতমালা, কারাকুম মরুভূমি ও গোবি মরুভূমির কারণে স্তেপের অশ্বারোহী জাতিরা অনেক কষ্ট স্বীকার করার পর এগুলি অতিক্রম করতে পারত। একবার অতিক্রম করার পর অবশ্য তারা উপকূলীয় জাতিগুলিকে সামরিকভাবে প্রায়ই পরাজিত করত। কিন্তু এসব অঞ্চলে উন্মুক্ত তৃণভূমির অভাব থাকার কারণে অশ্ববাহিনী পালন করে রাখা যেত না, ফলে যাযাবর জাতিগুলি স্থানীয় সমাজ-সংস্কৃতির সাথে শীঘ্রই মানিয়ে নিত।
দক্ষিণ এশিয়াতে সিন্ধু সভ্যতা খ্রিস্টপূর্ব ২য় সহস্রাব্দের মাঝামাঝি পর্যন্ত বিরাজ করেছিল। এরপর এখানে আর্য জাতির আগমন ঘটে। আর্যদের ধর্ম ধীরে ধীরে হিন্দু ধর্মে রূপ নেয়। মৌর্য রাজবংশ দক্ষিণ এশিয়াকে একত্রিত করে বিরাট সাম্রাজ্য প্রতিষ্ঠা করেছিল। ১২শ শতক থেকে এখানে মুসলমান শাসকদের আগমন ঘটে।
পূর্ব এশিয়াতে চীনা সংস্কৃতি আধিপত্য বিস্তার করেছিল। ১৭০০ খ্রিস্টপূর্বাব্দ থেকে ২০শ শতক পর্যন্ত বহু হাজার বছর ধরে ধারাবাহিকভাবে অনেকগুলি রাজবংশ চীন শাসন করে। উত্তর ও মধ্য এশিয়ার একটি জাতি, যাদের নাম মঙ্গোল জাতি, ১৩শ ও ১৪শ শতকে এশিয়ার সিংহভাগ জুড়ে তাদের সাম্রাজ্য স্থাপন করেছিল।
এশিয়ার বিপুর ঐশ্বর্যের নিয়ন্ত্রণের লক্ষ্যে একাধিক ইউরোপীয় জাতি বহু এশীয় দেশ ও অঞ্চল আক্রমণ করে ও এগুলিকে উপনিবেশে পরিণত করে। ২য় বিশ্বযুদ্ধের শেষে উপনিবেশগুলি স্বাধীনতা লাভ করতে শুরু করে। ১৯৪৭ সালে ভারত ও পাকিস্তার স্বাধীনতা লাভ করে। মধ্য এশীয় রাষ্ট্রগুলি রুশ সাম্রাজ্যের অংশ ছিল এবং এগুলি সাম্যবাদী সোভিয়েত ইউনিয়নের অংশে পরিণত হয়; এরা ১৯৯০-র দশকে এসে স্বাধীনতা লাভ করে। সোভিয়েতদের পাশাপাশি চীনেও বিশ শতকের মধ্যভাগে সাম্যবাদীরা ক্ষমতায় আসে। সাম্যবাদীরা কোরিয়া ও ভিয়েতনামে পশ্চিমা শক্তির বিরুদ্ধে লড়াই করে, ফলে ১৯৭৫ সালে একীভূত ভিয়েতনাম রাষ্ট্রের জন্ম হয়, কিন্তু কোরিয়া দুইভাগ হয়ে যায়।
দক্ষিণ-পশ্চিম এশিয়াতে ২০শ শতক জুড়ে অনেকগুলি সংঘাত ঘটে; ইসরায়েলের প্রতিষ্ঠা, ইসরায়েল-আরব যুদ্ধসমূহ, ইরান-ইরাক যুদ্ধ, পারস্য উপসাগরীয় যুদ্ধ, ইত্যাদি।
ফতুল্লা থানা

ফতুল্লা বাংলাদেশের নারায়ণগঞ্জ সদর উপজেলার অন্তর্গত একটি থানা।
নারায়ণগঞ্জ সদর উপজেলার একটি থানা ফতুল্লা। ফতুল্লার থানার পুর্বে নারায়ণগঞ্জ সিটি কর্পোরেশন, পশ্চিমে বুড়িগঙ্গা ও ধলেশ্বরী নদী, উওরে রাজধানী ঢাকা এবং দক্ষিণে মুন্সীগঞ্জ জেলা।
কথিত আছে, শাহ ফতেহ উল্লাহ নামক একজন দরবেশের নাম হতে এলাকার নাম হয় ফতেহুল্লা। যার অপভ্রংশ ফতুল্লা। 
কথিত আছে যে, মধ্যপ্রাচ্য থেকে ধর্মপ্রচারক শাহ ফতেহ উল্লাহ এই অঞ্চলে আসেন। তার নান থেকেই পরগনা নামে পরিচিত এই এলাকাটির নাম হয় ফতুল্লা। দিল্লি সালতানাতের সোনারগাঁও প্রদেশের রাজধানী ছিল ফতুল্লার অদূরে নারায়ণগঞ্জ জেলার সোনারগাও উপজেলায়। পরে বাংলা স্বাধীন হলে সোনারগাও হয় স্বাধীন বাংলা সালতানাতের রাজধানী। তারপর, ১৬১০ সালে সুবাদার ইসলাম খান চিশতি বারো ভুইয়াদের পরাজিত করে ঢাকাকে সুবে বাংলার রাজধানী ঘোষণা করেন। চিশতি ঢাকার অদূরে ফতুল্লা থানর হাজীগঞ্জ এলাকায় একটি দুর্গ নির্মাণ করেন যা হাজীগঞ্জ দুর্গ বা খিজিরপুর দুর্গ নামে পরিচিত। পরে ব্রিটিশ আমলে ১৮৪২ সালে বিক্রমপুর মহকুমা স্থাপিত হলে ফতুল্লা সহ নারায়ণগঞ্জ জেলা ও ঢাকা জেলার কিছু অংশ সেই মহকুমার অন্তর্ভুক্ত হয়। তারপর ১৮৮২ সালে নারায়ণগঞ্জকে বিক্রমপুর থেকে পৃথক করে আলাদা মহকুমা স্থাপন করা হয়। পরবর্তীতে, ১৯৩০ সালে বর্তমান ফতুল্লা ও কুতুবপুর ইউনিয়নকে নিয়ে ফতুল্লা ইউনিয়ন বোর্ড গঠীত হয়। ১৯৬২ সালে ইউনিয়ন বোর্ডটি ভেঙ্গে কুতুবপুর ও ফতুল্লা নামে দুটি ইউনিয়ন স্থাপিত হয়। তার আগে কাশীপুর ইউনিয়ন স্থাপিত হয় ১৯৪৩ সালে।১৯৬৫ সালে শহর রক্ষা বাধ ডিএনডি প্রকল্পে ফতুল্লার ৩ টি ইউনিয়নকে অন্তর্ভুক্ত করা হয়। পরে,১৯৭১ সালের মহান মুক্তিযুদ্ধে ফতুল্লায় অনেকে হতাহত হয়। বাংলাদেশ স্বাধীন হওয়ার পর ফতুল্লায় নানা শিল্প প্রতিষ্ঠান নির্মিত হয় এবং ফতুল্লা পরিণত হয় বিখ্যাত শিল্প নগরীতে।
ফতুল্লা থানা দেশের অন্যতম জনবহুল থানা। ফতুল্লার জনসংখ্যা ৭৪২,৯৭৬ এবং আয়তন ৬৫ বর্গ কিলোমিটার। ফতুল্লা থানা এলাকার জনঘনত্ব ১১,৪৩০।
২০১১ সালের আদমশুমারি অনুযায়ী ফতুল্লা থানার সাক্ষরতার হার ৬০ শতাংশের অধিক। ফতুল্লায় কয়েকশ শিক্ষাপ্রতিষ্ঠান রয়েছে। একাধিক কলেজও আছে ফতুল্লায়। প্রস্তাবিত নারায়ণগঞ্জ জাতির জনক বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় ফতুল্লায় স্থাপন করার কথা রয়েছে।
ফতুল্লা শিল্পের জন্য বিখ্যাত । ফতুল্লা থানায় ছোট বড় প্রায় ৭০০ টি কারখানা রয়েছে। ফতুল্লার এনায়েতনগরে অবস্থিত ফতুল্লা বিসিক শিল্প নগরী। বেলজিয়ামের রাণি মাথিল্ডে ২০২৩ সালে বাংলাদেশ সফরকালে ফতুল্লার একটি পোশাক কারখানা পরিদর্শন করেন।
মেরি আন্ডারসন ভাসমান রেস্টুরেন্ট ও বার’ বাংলাদেশ পর্যটন কর্পোরেশনকর্তৃক পরিচালিত একটি ভাসমান রেস্টুরেন্ট। নারায়ণগঞ্জ সদর উপজেলাএলাকায় বুড়িগঙ্গা নদীতেএকটি পুরানো ব্রিটিশ প্রমোদতরীতে এ রেস্টুরেন্টটি অবস্থিত। এ রেস্টুরেন্টের সাথে একটি বাররয়েছে। মাত্র তিন হাজার টাকায় রাত্রিযাপনের জন্য এখানে শীতাতপ নিয়ন্ত্রিত কক্ষের সুবিধা রয়েছে। এছাড়া প্রতি ঘণ্টা আটশ টাকা হারে এসব কক্ষ ভাড়া নেওয়ার সুযোগ রয়েছে। ইঞ্জিন চালিত নৌকায়মাঝ নদীতে বসে মেরি আন্ডারসনের মজাদার খাবার আস্বাদনের সুযোগ এ রেস্টুরেন্টটির অনন্য আকর্ষণ। ঢাকাশহরের কেন্দ্রস্থল হতে এ ব্যতিক্রমী রেস্টুরেন্টটি মাত্র বিশ কিলোমিটারের মধ্যে অবস্থিত হওয়ায় এটি ইতোমধ্যে একটি আকর্ষণীয় পর্যটন কেন্দ্রে পরিণত হয়েছে।
এছাড়াও ফতুল্লার কুতুবপুর ইউনিয়নে অবস্থিত বাংলাদেশের ৩য় আন্তর্জাতিক ক্রিকেট স্টেডিয়াম খান সাহেব ওসমান আলী স্টেডিয়াম। এই স্টেডিয়ামের ধারণক্ষমতা প্রায় ২৫,০০০।
নারায়ণগঞ্জ সদর উপজেলা

নারায়ণগঞ্জ সদর উপজেলা বাংলাদেশের নারায়ণগঞ্জ জেলার অন্তর্গত একটি উপজেলা। নারায়ণগঞ্জ দেশের বৃহত্তম নদীবন্দর ও গুরুত্বপূর্ণ ব্যবসা-বাণিজ্য কেন্দ্র হিসেবে পরিচিত।
নারায়ণগঞ্জ সদর উপজেলা রাজধানী ঢাকা থেকে মাত্র ১৬ কি.মি. দূরে দক্ষিণ-পূর্বে ঢাকা শহরের উপকন্ঠে অবস্থিত। উত্তরে ঢাকার ডেমরা থানা, দক্ষিণে মুন্সীগঞ্জ সদর উপজেলা ও মুন্সীগঞ্জ জেলার টংগিবাড়ী উপজেলা, পূর্বে বন্দর উপজেলা ও সোনারগাঁও উপজেলা, পশ্চিমে ঢাকা জেলার কেরানীগঞ্জ উপজেলা ও মুন্সীগঞ্জ জেলার সিরাজদিখান উপজেলা। পশ্চিম সীমানার কিছু অঞ্চল দিয়ে বুড়িগঙ্গা নদী এবং দক্ষিণ পশ্চিম অঞ্চলে ধলেশ্বরী নদী প্রবাহিত হচ্ছে।
নারায়ণগঞ্জ সদর উপজেলার আয়তন ১০০.৭৪ বর্গ কি.মি.। নারায়ণগঞ্জ, ০১ টি ‍সিটি কর্পোরেশন (আংশিক), ০৭ টি ইউনিয়ন, ০৩ টি থানা, ১৭৮ টি মৌজা, ৩০৫ টি গ্রাম নিয়ে গঠিত। নারায়ণগঞ্জ সদর, ফতুল্লা ও সিদ্ধিরগঞ্জ এই তিনটি পুলিশ স্টেশন নিয়ে নারায়ণগঞ্জ সদর উপজেলা গঠিত। 
৫টি ইউনিয়ন নিয়ে উপজেলা এলাকা গঠিত। আয়তন ৮,৫৪০ একর।
১৮৮২ সালে নারায়ণগঞ্জকে মহকুমা ঘোষিত হয়, যা ১৯৮৪ সালে নারায়ণগঞ্জ সদর উপজেলাকে নিয়ে জেলায় উন্নীত হয়। ২০১১ সালের ৫ই মে নারায়ণগঞ্জ সদরকে সিটি কর্পোরেশন করা হয়।
বাংলাদেশ পরিসংখ্যান ব্যুরো এর ২০১১ সালের অদমশুমারি অনুযায়ী নারায়ণগঞ্জ সদর উপজেলার জনসংখ্যা ১৩,২৩,৬০০ জন। এদের মাঝে পুরুষ ৬,৯০,৬৪১ জন এবং মহিলা ৬,৩২,৯৫৯ জন।
নারায়ণগঞ্জ সদরে শিক্ষার হার ৬২.৭%। সরকারী প্রাথমিক বিদ্যালয় ১০৪ টি, রেজিস্টার্ড প্রাথমিক বিদ্যালয় ১৩ টি, কমিউনিটি প্রাথমিক বিদ্যালয় ১ টি, মাধ্যমিক বিদ্যালয় এমপিও ভূক্ত ৪১ টি, মাধ্যমিক/ কিন্ডার গার্ডেন এমপিও বিহীন ৫১ টি, দাখিল মাদ্রাসা ৮ টি, আলিম মাদ্রাসা ০৯ টি, ফাজিল মাদ্রাসা ০৩ টি, কামিল মাদ্রাসা ০১ টি, এমপিও ভূক্ত কলেজ ১১ টি এবং এমপিও বিহীন কলেজ ০২ টি এখানে অবস্থিত।
নারায়ণগঞ্জ সদরে ১৮৮৫ সালে নারায়ণগঞ্জ হাই স্কুল, ১৯০৬ সালে নারায়ণগঞ্জ বার একাডেমী এবং ১৯৩৭ সালে সরকারী তোলারাম (বিশ্ব:) কলেজ প্রতিষ্ঠিত হয়।
নিট গার্মেন্টস ও হোসিয়ারী শিল্পের জন্য সুপরিচিত। নিটওয়্যার রপ্তানীকারকদের সংগঠন "বিকেএমইএ" ও বাংলাদেশের প্রাচীন সুতার বাজার এবং সুতা ব্যবসায়ীদের সংগঠন "বাংলাদেশ ইয়ার্ন মার্চেন্টস এসোসিয়েশন" ও হোসিয়ারী শিল্প উদ্যোক্তাদের প্রধান কার্যালয় "হোসিয়ারী সমিতি", পাট ব্যবসায়ী ও রপ্তানীকারকদের সংগঠন বাংলাদেশ জুট এসোসিয়েশন বা "বিজেএ" এর প্রধান কার্যালয় নারায়ণগঞ্জ সদরে অবস্থিত। তাছাড়া রঙ ও কেমিক্যাল ব্যবসা এখানে অনেক পুরনো।
এছাড়া নারায়ণগঞ্জ সদরের নিতাইগঞ্জের গম, আটা ও ময়দা পাইকারী বাজার অর্থনীতিতে উল্লেখযোগ্য অবদান রাখছে। নারায়ণগঞ্জ কে প্রাচ্যের ডান্ডি খ্যাত সুনামের পিছনে এই জায়গার অবদান রয়েছে।
রূপগঞ্জ উপজেলা

রূপগঞ্জ উপজেলা বাংলাদেশের ঢাকা বিভাগের নারায়ণগঞ্জ জেলার অন্তর্গত একটি উপজেলা।
রূপগঞ্জ উপজেলার অবস্থান । রাজধানী ঢাকার পূর্ব সীমানায় শীতলক্ষ্যার নদীর তীরে গড়ে উঠা জনপদ নারায়ণগঞ্জ জেলার রূপগঞ্জ উপজেলা। ভৌগোলিক ভাবে এ উপজেলার উত্তরে গাজীপুর জেলার কালীগঞ্জ উপজেলা ও নরসিংদী জেলার পলাশ উপজেলা, দক্ষিণে সোনারগাঁও উপজেলা, পূর্বে আড়াইহাজার উপজেলা ও নরসিংদী সদর উপজেলা, পশ্চিমে ঢাকার ডেমরা থানা, খিলগাঁও থানা, বাড্ডা থানা ও খিলক্ষেত থানা। আয়তন প্রায় ১৭৬ বর্গকিলোমিটার বা ৬৮.০২ বর্গমাইল।
রূপগঞ্জ নামের সঠিক ইতিহাস পাওয়া যায় না। অনুসন্ধানে ভিন্নি ভিন্ন মত পাওয়া গেছে। কথিত আছে রূপবাবু নামে এ এলাকায় একজন প্রভাবশালী তালুকদার ছিলেন যার নামানুসারে রূপগঞ্জের নামকরণ করা হয়েছে।
বন্দর উপজেলা

বন্দর বাংলাদেশের নারায়ণগঞ্জ জেলার অন্তর্গত একটি উপজেলা।
উপজেলার অবস্থান । এ উপজেলার উত্তরে সোনারগাঁও উপজেলা, দক্ষিণে মুন্সীগঞ্জ সদর উপজেলা, পূর্বে সোনারগাঁও উপজেলা, পশ্চিমে নারায়ণগঞ্জ সদর উপজেলা ও শীতলক্ষ্যা নদী।
বন্দর উপজেলা ও শীতলক্ষ্যা নদীর পশ্চিম পাড়ের সদর থানা কে নিয়ে নারায়ণ গঞ্জ-৫ সংসদীয় আসন গঠিত। এছাড়া ভূতপূর্ব কদমরসুল পৌরসভা ও শীতলক্ষ্যা নদীর অন্য পাড়ের সদর থানা কে একত্র করে নারায়ণগঞ্জ সিটি কর্পোরেশন গঠনের পর একবার নির্বাচন অনুষ্ঠিত হয়। এছাড়া উপজেলা পরিষদের নির্বাচিত চেয়ারম্যান ও ভাইস-চেয়ারম্যান রয়েছেন। পুলিশ স্টেশন, ফাঁড়ী ও একটি জল পুলিশ ফাঁড়ী রয়েছে।
চিত্তাকর্ষক স্থান :
শিক্ষা প্রতিষ্ঠানের মধ্যে রয়েছে পৃথক বালক/বালিকা উচ্চবিদ্যালয়, সমন্বিত মাদ্রাসা, প্রাথমিক ও প্রাক-প্রাথমিক বিদ্যালয় এবং একটি মহিলা কলেজ। নাবিকদের জন্য একটি সরকারী মেরিন টেকনোলজী ইন্সটীউট ও একটি বেসরকারী মেরিন একাডেমী রয়েছে যা কারিগরী বোর্ডের অধীন।
শিক্ষা প্রতিষ্ঠানের মধ্যে রয়েছে পৃথক বালক/বালিকা উচ্চবিদ্যালয়, সমন্বিত মাদ্রাসা, প্রাথমিক ও প্রাক-প্রাথমিক বিদ্যালয় এবং একটি মহিলা কলেজ। নাবিকদের জন্য একটি সরকারী মেরিন টেকনোলজী ইন্সটীউট ও একটি বেসরকারী মেরিন একাডেমী রয়েছে যা কারিগরী বোর্ডের অধীন।
উল্ল্যেখযোগ্য বিদ্যালয়ঃ
ঢাকেশ্বরী মিলস হাই স্কুল এন্ড কলেজ
এস্তোনিয়ার ইতিহাস

এস্তোনীয়রা ইউরোপের সবচেয়ে প্রাচীন জাতিগুলির একটি। এরা প্রায় ৫ হাজার বছর ধরে বাল্টিক সাগরের তীরে বসবাস করে আসছে। ১৩শ শতক পর্যন্ত এস্তোনীয়রা একটি স্বাধীন জাতি ছিল। এরপর ক্রমান্বয়ে ডেনমার্ক, জার্মানি, পোল্যান্ড, সুইডেন এবং সবশেষে রাশিয়া দেশটি দখল করে। ১৭২১ সালে সুইডেনের সাথে উসিকাউপুংকি শান্তিচুক্তির মাধ্যমে এস্তোনিয়া রাশিয়ার অধীনে আসে।
প্রথম বিশ্বযুদ্ধের রুশ সাম্রাজ্যের পতন হলে এস্তোনিয়া ১৯১৮ সালের নভেম্বর মাসে নিজেকে স্বাধীন ঘোষণা করে। তার্তুর শান্তিচুক্তিতে রাশিয়া এস্তোনিয়ার স্বাধীনতার স্বীকৃতি দেয়।
১৯২০ সালের এস্তোনিয়ার প্রথম সংবিধান গৃহীত হয় এবং এখানে একটি সংসদীয় সরকার ব্যবস্থা প্রতিষ্ঠা করা হয়। এস্তোনিয়া আরও প্রায় ২২ বছর স্বাধীন ছিল। স্বাধীন এস্তোনিয়াতে সব ধর্ম ও সংস্কৃতির লোকদের সমান মর্যাদা ছিল।
দ্বিতীয় বিশ্বযুদ্ধের আগে এস্তোনিয়া নিরপেক্ষতার নীতি অবলম্বন করেছিল। কিন্তু ১৯৩৯ সালের মলতফ-রিবেনট্রপ চুক্তির প্রেক্ষিতে সোভিয়েত ইউনিয়ন বলপূর্বক এস্তোনিয়া দখলে নিয়ে নেয়। এই চুক্তিতে নাৎসি বাহিনী এস্তোনিয়া, লাতভিয়া ও লিথুয়ানিয়াকে সোভিয়েত ইউনিয়নকে দিয়ে দেয় এবং প্রতিদানে পোল্যান্ডের বেশির ভাগ অংশ নিজের দখলে আনে। ১৯৪০ সালে সোভিয়েত ইউনিয়ন এস্তোনিয়াকে নিজের একটি অংশ হিসেবে ঘোষণা দেয় এবং এর নামকরণ করা হয় এস্তোনীয় সোভিয়েত সমাজতান্ত্রিক প্রজাতন্ত্র। প্রসঙ্গত উল্লেখ্য, তৎকালীন বিশ্বের অপর পরাশক্তি মার্কিন যুক্তরাষ্ট্র কখনোই এস্তোনিয়া, লাতভিয়া বা লিথুয়ানিয়ার উপর সোভিয়েত সার্বভৌমত্বের স্বীকৃতি দেয়নি।
২য় বিশ্বযুদ্ধের সময় এস্তোনিয়ার প্রায় ১ লক্ষ ৮০ হাজার অধিবাসী বা প্রায় ১৭% লোক মারা যায়। নাৎসিরা বহু ইহুদী এস্তোনীয়কে (মোট ইহুদী এস্তোনীয়-র প্রায় এক-চতুর্থাংশ) হত্যা করে।
১৯৮০-র দশকের শেষের দিকে মিখাইল গর্বাচফের অধীনে মতপ্রকাশের স্বাধীনতার উপর কড়াকড়ি শিথিল হলে এস্তোনীয়রা স্বাধীকারের উপর সোচ্চার হয়ে ওঠে। ১৯৮৮ সাল নাগাদ হাজার হাজার লোক পূর্বতন জাতীয় গানগুলি গাওয়া শুরু করে। এটি ছিল এস্তোনিয়ার "সঙ্গীত বিপ্লব"।
১৯৮৮ সালের এস্তোনিয়ার সুপ্রীম কোর্ট সার্বভৌমত্বের বিবৃতি পাস করেন। ১৯৯০ সালে এস্তোনিয়া প্রজাতন্ত্র নামটি পুনরায় বহাল করা হয় এবং ১৯৯১ সালের সোভিয়েত ক্যু-র পর এস্তোনিয়া পূর্ণ স্বাধীনতা ঘোষণা করে। ১৯৯১ সালে সোভিয়েত সুপ্রীম কোর্ট স্বাধীন এস্তোনিয়াকে স্বীকৃতি দেয়। কোন রক্ত না ঝরিয়েই এস্তোনিয়া স্বাধীনতা লাভ করে।
১৯৯১ সালের ১৭ই সেপ্টেম্বর এস্তোনিয়া জাতিসংঘের সদস্য হয়। এছাড়াও এটি IAEA, ICAO, UNCTAD, WHO, WIPO, UNESCO, ILO, IMF, WB/EBRD এবং OSCE-র সদস্য।
তিন বছর আলোচনার পর ১৯৯৪ সালের ৩১শে আগস্ট রুশ ফেডারেশনের সামরিক বাহিনী এস্তোনিয়া থেকে নিজেদের প্রত্যাহার করে নেয়।
অ্যান্টিগুয়া এবং বার্বুডার ইতিহাস

অ্যান্টিগুয়া এবং বার্বুডার ইতিহাস সিবোনি ("প্রস্তর মানব") জাতির লোকেরা প্রথম অ্যান্টিগুয়াতে বসতি স্থাপন করেছিল এবং তারা এখানে প্রায় ২৪০০ খ্রিস্টপূর্বাব্দ পর্যন্ত ছিল। এরপর দক্ষিণ আমেরিকার বর্তমান ভেনেজুয়েলা অঞ্চল থেকে আরাওয়াক জাতির লোকেরা ক্ষুদ্রতর অ্যান্টিল দ্বীপপুঞ্জ বেয়ে অভিবাসন শুরু করে এবং সিবোনিদেরকে সরিয়ে অ্যান্টিগুয়াতে বসবাস করা শুরু করে। এরপর যুদ্ধবাজ কারিব জাতির লোকেরা আরাওয়াকদেরকে পার্শ্ববর্তী দ্বীপগুলি থেকে উচ্ছেদ করলেও অ্যান্টিগুয়া বা বার্বুডাতে পা রাখেনি।
১৪৯৩ সালে ক্রিস্টোফার কলাম্বাস দ্বীপগুলিতে পদার্পণ করেন। তিনি বৃহত্তর দ্বীপটির নাম দেন "সান্তা মারিয়া দে লা আন্তিগা"। ১৬৩২ সালে ব্রিটিশরা দ্বীপগুলিকে উপনিবেশে পরিণত করে। ১৬৭৪ সালে স্যার ক্রিস্টোফার কডরিংটন অ্যান্টিগুয়ার প্রথম বড় আকারের চিনির খামার প্রতিষ্ঠা করেন। তিনি ব্যবসার প্রয়োজনে বার্বুডা দ্বীপটিও লিজ নেন। আজও বার্বুডার একমাত্র শহরটি কর্ডিংটনের নামে নামাঙ্কিত। কর্ডিংটন এবং অন্যান্যরা আফ্রিকার পশ্চিম উপকূল থেকে প্ল্যান্টেশনে কাজ করানোর জন্য ক্রীতদাস নিয়ে আসেন।
১৮৩৪ সালে অ্যান্টিগুয়ার দাসেরা মুক্তিলাভ করে। কিন্তু তারা প্ল্যান্টেশনের মালিকদের উপর অর্থনৈতিকভাবে নির্ভরশীল ছিল। মুক্ত হলেও আবাদী জমির অভাব, ঋণের অভাব, কৃষিভিত্তিক অর্থনীতি, ইত্যাদি কারণে অর্থনৈতিক স্বচ্ছলতা আসে নি। ১৯৩৯ সাল পর্যন্ত শ্রমিকদের অবস্থা খারাপ ছিল। ঐ বছর অ্যান্টিগুয়া ও বার্বুডাতে বাণিজ্য ইউনিয়ন আন্দোলনের জন্ম হয়।
ভেয়ার কর্নওয়াল বার্ড ১৯৪৩ সালে লেবার ইউনিয়নের সভাপতি নির্বাচিত হন। ১৯৪৬ সালে তিনি অ্যান্টিগুয়া লেবার পার্টির হয়ে নির্বাচনে অংশ নেন এবং ১৯৫১ সালে লেবার পার্টি সংখ্যাগরিষ্ঠ দলে পরিণত হয়। এরপর তারা আরও অনেকবার নির্বাচনে জেতেন।
১৯৭১ সালের নির্বাচনে প্রোগ্রেসিভ লেবার মুভমেন্ট ক্ষমতায় আসলেও ১৯৭৬ সালে আবার বার্ড ও লেবার পার্টি ক্ষমতায় আসেন এবং এরপরের নির্বাচনগুলিতে ক্রমাগত জয়ী হয়ে হয়ে ১৯৯৪ সাল পর্যন্ত পুনর্নির্বাচিত হন। এরপর বার্ডের ছেলে লেস্টার বার্ড দলের হাল ধরেন এবং তার অধীনে দলটি ২০০৪ সাল পর্যন্ত দেশের ক্ষমতায় ছিল।
২০০৪ সালের মার্চের নির্বাচনে অ্যান্টিগুয়া লেবার পার্টি পরাজয় বরণ করে এবং ইউনাইটেড প্রোগ্রেসিভ পার্টি ১৭টির মধ্যে ১৩টি আসনে জিতে ক্ষমতায় আসে। ২০০৭ সালের মার্চের নির্বাচনেও ইউনাইটেড প্রোগ্রেসিভ পার্টি আবার জয়লাভ করে। বাল্‌ড্‌উইন স্পেনসার বর্তমানে দেশের নেতা।
ভেলুপিল্লাই প্রভাকরণ

ভেলুপিল্লাই প্রভাকরণ (তামিল:வேலுப்பிள்ளை பிரபாகரன்) (জন্ম নভেম্বর ২৬, ১৯৫৪) শ্রীলঙ্কার বিচ্ছিন্নতাবাদী তামিল দল লিবারেশন টাইগার্স অফ তামিল ইলম এর প্রতিষ্ঠাতা ও সাবেক নেতা। ইনি তামিলদের অবিসংবাদিত নেতা ছিলেন। ইনি তামিল এর স্বাধীনতা যুদ্ধেরও নেতা ছিলেন। আন্তর্জাতিক পুলিশ সংস্থা ইন্টারপোলের চোখে প্রভাকরণ হলেন এমন এক ব্যক্তি যিনি যে কোন মুহূর্তে ছদ্মবেশ ধারণ করতে সক্ষম এবং আধুনিক সমরাস্ত্র ও বিস্ফোরক ব্যবহারে অত্যন্ত পারদর্শী। ইনি ২০০৯ এর আক্তা মিশন এ নিহত হন।
১৯৫৪ সালের ২৬ শে নভেম্বর জাফনা উপদ্বীপের উত্তরে অবস্থিত উপকূলীয় শহর ভেলভেত্তিয়াথুরাই-তে জন্মগ্রহণ করেন প্রভাকরণ৷ মা-বাবার চার সন্তানের মধ্যে তিনি ছিলেন সবচেয়ে ছোট৷ জানা যায় প্রভাকরণ ছোটবেলায় নাকি অত্যন্ত লাজুক প্রকৃতির ছিলেন৷ কিন্তু বড় হওয়ার সঙ্গে সঙ্গে বই-এর পোকা প্রভাকরণ তামিলদের প্রতি শ্রীলঙ্কার সংখ্যাগুরু সিংহলি জনগোষ্ঠীর বৈষম্য দেখে ক্ষুব্ধ হয়ে ওঠেন। পরবর্তীতে ভারত বিদ্বেষী হলেও ভারতের স্বাধীনতা সংগ্রামের দুই প্রবাদ পুরুষ সুভাষ চন্দ্র বসু এবং ভগৎ সিং তাকে প্রভাবিত করেছিল৷ এছাড়া, মহান আলেক্সান্ডার ও নেপোলিয়নের জীবনাদর্শ তাকে ব্যাপক ভাবে প্রভাবিত করে ছিল।
শ্রীলঙ্কান সরকার এর সাথে এলটিটিই আলোচনার মাধ্যমে সমস্যা সমাধান চাইলেও প্রভাকরণের স্বাধীন ভূখণ্ডের অনড় দাবীর কারণে ভেস্তে যাওয়ায় চূড়ান্তভাবে এলটিটিই বিদ্রোহ দমনের সিদ্ধান্ত নেয় কলম্বো সরকার৷ তারপর থেকে শ্রীলঙ্কা সরকার উত্তর ও পূর্বাঞ্চলে সাঁড়াশি আক্রমণ শুরু করলে, একের পর এক এলাকা তামিল বিদ্রোহীদের হাতছাড়া হতে থাকে৷ ২০০৯ সালের গোড়ার দিকে টাইগারদের প্রশাসনিক রাজধানী কিলিনোচ্ছি হাতছাড়া হলে, শোচনীয় অবস্থায় পড়েন প্রভাকরণ৷উত্তর-পূর্ব শ্রীলঙ্কার মুল্লাইতিভুর অদূরে ২০০৯ সালের মে মাসে শ্রীলঙ্কা সেনাবাহিনীর চূড়ান্ত পর্যায়ের অপারেশনে মারা যান ভেলুপিল্লাই প্রভাকরণ। তার স্ত্রী মাথিবাদিনী, মেয়ে দ্বারকা, বড় ছেলে তথা এলটিটিই`র বিমান শাখার প্রধান চার্লস অ্যান্টনি এবং ছোট ছেলে, ১২ বছরের বালাচন্দ্রনও নিহত হন। বালাচন্দ্রনের গুলিতে ঝাঁঝরা দেহের ছবি এর আগে প্রকাশিত হয়েছে।
ফিজি

ফিজি (ফিজীয় ভাষায়: Matanitu ko Viti "মাতানিতু কো ভিতি", ফিজি হিন্দি ভাষা: फिजी, ইংরেজি ভাষায়: Fiji) দক্ষিণ প্রশান্ত মহাসাগরে অবস্থিত একটি স্বাধীন দ্বীপরাষ্ট্র। এর সরকারি নাম প্রজাতন্ত্রী ফিজি দ্বীপপুঞ্জ (ফিজীয়: Matanitu Tu-Vaka-i-koya ko Viti "মাতানিতু তুভাকাইকোয়া কো ভ়িতি", হিন্দি: रिपब्लिक ऑफ फीजी "ফ়িজি রিপাব্লিক্‌", ইংরেজি: Republic of the Fiji Islands "রিপাব্লিক্‌ অভ়্‌ দ্য ফ়িজি আইল্যান্ড্‌জ়্‌")। এটি অস্ট্রেলিয়া থেকে প্রায় ৩,১০০ কিমি উত্তর-পূর্বে এবং হাওয়াইয়ের ৫,০০০ কিমি দক্ষিণে।
১৯ শতাব্দীর শুরুতেই ইউরোপীয় আধিবাসীরা ফিজি এসেছিল। তারও আগে ১৬৪৩ সালে একজন ডাচ আবেল তাসমান ফিজি আসেন। ১৮৭৪ সালে ফিজি ব্রিটেনের উপনিবেশে পরিণত হয়। ১৯৭০ সালের ১০ অক্টোবর, ফিজি স্বাধীনতা লাভ করে। ১৯৯৮ সালের ২৭ জুন দেশটির নতুন সংবিধান কার্যকর হয়। একই সঙ্গে দেশের নাম ফিজি দ্বীপপুঞ্জ প্রজাতন্ত্রে পরিণত হয়।
ফিজি সবার কাছে দ্বীপ রাষ্ট্র হিসেবে পরিচিত। ফিজি মোট ৩৩২টি ক্ষুদ্র দ্বীপ নিয়ে গঠিত হয়। এর মধ্যে ১০৬টি ক্ষুদ্র দ্বীপে অধিবাসীরা বসবাস করে। এর দক্ষিণে অবস্থান করছে নিউজিল্যান্ড আর পশ্চিমে প্রতিবেশী দেশ হিসেবে রয়েছে ভানুয়াতু।
দেশটি জাতীয় অর্থনৈতিক উন্নয়নের ওপর অনেক গুরুত্ব দেয়। এ জন্য দেশটির আমদানি এবং রফতানির ক্ষেত্র সুষ্ঠুভাবে সম্প্রসারিত হয়েছে। চিনির উৎপাদন, পর্যটন এবং কাপড় তৈরি সংক্রান্ত শিল্প হচ্ছে দেশটির তিনটি সর্বোচ্চ গুরুত্বপূর্ণ অর্থনৈতিক শক্তি। তাছাড়া, ফিজির জেলে শিল্প সম্পদও প্রচুর। এই শিল্পের মাধ্যমে ফিজি বিশ্বেও খ্যাতি অর্জন করেছে। 
একটা সময় ছিল এই দেশ সম্পর্কে মানুষ জানত না কিছুই। একটু একটু করে জানার পর প্রথমে এখানে আসা শুরু করে মৃৎশিল্প ব্যবসায়ীরা। অন্যান্য দেশ থেকে অসংখ্য মৃৎশিল্পের ব্যবসায়ারী এখানে বসবাস শুরু করেছে। ফিজির সংস্কৃতি ম্যালেনেসিয়া সংস্কৃতির মতো। 
আগে ফিজির আশপাশের দেশগুলোর সঙ্গে পশ্চিমা দেশগুলোর ব্যবসায়িক সম্পর্ক থাকলেও এখন এই দেশের সঙ্গে পশ্চিমাদের একটা আন্তর্জাতিক সম্পর্ক গড়ে উঠেছে।
২০ শতাব্দীর ৮০ দশকে ফিজি সরকার পর্যটন শিল্পের উন্নয়নে অনেক প্রচেষ্টা চালিয়েছিল। বর্তমানে পর্যটনের আয় সারাদেশের জিডিপির ২০ শতাংশ দাঁড়িয়েছে। দেশটির পর্যটন সংশ্লিষ্ট বিভাগে মোট ৪০ হাজার জনগণের কাজে লাগানো হয়। এ সংখ্যা হলো দেশের কর্মসংস্থানের ১৫ শতাংশ।
দেশটির লোকসংখ্যা ৯ লাখ ৩০ হাজার। এতে ৫১ শতাংশ হলো ফিজি জাতি। ৪৪ শতাংশ হলো ভারতীয় জাতি।
সরকারি ভাষা হলো ইংরেজ, ফিজি ভাষা ও ফিজি হিন্দি।
গিরমিটিয়া
আনন্দবাজার পত্রিকা

আনন্দবাজার পত্রিকা পশ্চিমবঙ্গ থেকে বাংলা ভাষায় প্রকাশিত একটি শতাব্দী প্রাচীন ভারতীয় দৈনিক পত্রিকা। কলকাতার এবিপি প্রাইভেট লিমিটেড এর প্রকাশক। প্রকাশ-সংখ্যার ভিত্তিতে এটি ভারতে বাংলা ভাষায় বহুল প্রচারিত দৈনিক। কলকাতা, নয়া দিল্লি, ভুবনেশ্বর, রাঁচি, শিলিগুড়ি ও ভারতের অন্যান্য শহর থেকে নিয়মিত এটি দশ লক্ষেরও অধিক সংখ্যায় প্রচারিত হয়। ইন্ডিয়ান রিডারশিপ সার্ভে অনুসারে, পত্রিকাটি ১৫৬ লাখ মানুষ পাঠ করেন।
আনন্দবাজার পত্রিকা যাত্রা শুরু করেছিল ১৩ মার্চ, ১৯২২ (২৯ শে ফাল্গুন, ১৩২৮ বঙ্গাব্দ)। আনন্দবাজার পত্রিকার আত্মপ্রকাশ ঘটেছিল দোলযাত্রার দিন সান্ধ্য দৈনিক হিসাবে। মূল্য ছিল দু’পয়সা। ছাপা হত ১৯১৪ সালে সুরেশচন্দ্র মজুমদার প্রতিষ্ঠিত ৭১/১,মির্জাপুর স্ট্রিটের শ্রীগৌরাঙ্গ প্রেস হতে। প্রথম সংখ্যাটি ছাপা হয়েছিল পুরোপুরি লাল কালিতে। যাকে ব্রিটিশ সরকারের মুখপাত্র ইংলিশম্যান এক 'বিপদ সংকেত' বলে ভেবেছিল। ইংলিশম্যানের এই দূরদৃষ্টির প্রশংসা না-করে উপায় নেই। কেননা, আনন্দবাজার পত্রিকা দেশের স্বাধীনতা অর্জনের লক্ষ্যে নির্ভীক ও আপোসহীন মনোভাব নিয়ে ব্রিটিশ সাম্রাজ্যের ভিতে কাঁপন ধরিয়ে দিয়েছিল। ১৯২৩ খ্রিস্টাব্দের ১ জুন হতে এর প্রকাশনা সকালে হতে থাকে।
প্রাক্-স্বাধীনতা যুগে আনন্দবাজার পত্রিকা ছিল জাতীয়তাবাদের উদ্গাতা, স্বাধীনতা পরবর্তী কালে সে দাঁড়িয়েছে এই বাংলা ও তার মানুষদের সার্বিক উন্নয়নের পক্ষে। পক্ষপাতহীন মতামত, গঠনমূলক সমালোচনা, অদম্য সাহস ও আপসহীন মনোভাব এ হল মাত্র কয়েকটা দিক, যা আনন্দবাজার পত্রিকাকে করে তুলেছে 'বাঙলার মুখপাত্র'।
১৯৫৪ খ্রিস্টাব্দে প্রেস কমিশন আনন্দবাজার পত্রিকাকে দেশের একক সংস্করণের সর্বাধিক প্রচারিত সংবাদপত্র হিসাবে ঘোষণা করে।
বিভিন্ন সময়ে যারা শতাব্দী প্রাচীন এই পত্রিকাটির সম্পাদনার দায়িত্ব পালন করেন তারা হলেন -
আনন্দবাজার পত্রিকায় অধিকাংশ বাংলা শব্দের ক্ষেত্রেই পশ্চিমবঙ্গ বাংলা আকাদেমি কর্তৃক সংস্কারকৃত বানানবিধি গৃহীত হয়েছে। কেবল অবঙ্গভাষী ব্যক্তিবর্গের নাম এবং বহির্বঙ্গের কোনো স্থাননামের ক্ষেত্রে এই পত্রিকা সংশ্লিষ্ট ব্যক্তিত্বের মাতৃভাষায় অথবা সংশ্লিষ্ট স্থানে প্রচলিত ভাষায় প্রচলিত বানান এবং উচ্চারণ অনুসারে শব্দটির প্রতিবর্ণীকরণ করে থাকে।
পত্রিকাটির একটি জনপ্রিয় ওয়েব সংস্করণ আছে। এর পূর্ববর্তী সংস্করণটি কেবলমাত্র ইন্টারনেট এক্সপ্লোরার ব্রাউজারের মাধ্যমে দেখা সম্ভব ছিল। কিন্তু ১ জুন, ২০১১ থেকে সাইটটি ইউনিকোডে রূপান্তরিত হওয়ায় যে কোন ব্রাউজার ব্যবহারের মাধ্যমে এটি পাঠ করা সম্ভব।